url: =Rasādhyaya, 1-302+com with Ṭīkā (GRETIL)\nRasādhyaya, 1-302+com with Ṭīkā\nThis file is an html transformation of sa_rasAdhyaya1-302-com.xml with a rudimentary header. For a more extensive header please refer to the source file.\nRamakrsna Sarma Benares : Chowkhamba Sanskrit Series, north of Gopal Mandir, 1930 (Kashi Sanskrit Series, 79 [Haridas Sanskrit Granthamala], Ayurveda Section, 2).\nThis file has been created by mass conversion of GRETIL's Sanskrit corpus from rasadhau.htm. Due to the heterogeneity of the sources the header markup might be suboptimal. For the sake of transparency the header of the legacy file is documented in the <note> element below:\nRasadhyaya (with Tika), verses 1-302\nBased on the ed. by Ramakrsna Sarma\nBenares : Chowkhamba Sanskrit Series, north of Gopal Mandir, 1930\n(Kashi Sanskrit Series, 79 [Haridas Sanskrit Granthamala],\nAyurveda Section, 2)\nThe verse numbering of the printed text is defective:\nafter 153 it jumps back to "53".\nThe defective numbering is added in asterisked brackets: Rsdhy_154* etc.\nVerses 303-481 = *[202-380] of the printed ed. not available at present.\nsiddhiḥ śrīnāmato yeṣāṃ bhavetsarvepsitaṃ śriyām\nnatvā tānarhataḥ kurve kaṅkālādhyāyavārttikam // Rsdhy_1\ngurubhyaḥ kiṃcidākarṇya tajjñaiḥ saṃsṛjya kiṃcana\nkiṃcidapyanubhūyāsau grantho vivrīyate mayā // Rsdhy_2\nprokto'pi guruṇā sākṣād dhātuvādo na sidhyati\nyāvan na dṛśyate dvistrir gurupārśve kriyāvidhiḥ // Rsdhy_3\nyasmāttasmādapi śrutvā yatra kutrāpi vīkṣya ca\ndravyavyayaṃ prakurvanto mudhā tāmyanti bāliśāḥ // Rsdhy_4\nprasannībhūya cetsarvaṃ darśayetkarma sadguruḥ\nlīlayāpi tadā sarve yogāḥ sidhyantyasaṃśayam // Rsdhy_5\ntato'tra vyaktam ukte'pi granthārthe mukhyaniścayāt\ngurūnupekṣya no kāryo dhātuvāde pariśramaḥ // Rsdhy_6\nvakti yo na sa jānāti yo jānāti na vakti saḥ\ntato yatrāpi tatrāpi prasāryaṃ na mukhaṃ budhaiḥ // Rsdhy_7\ntena svaśiṣyaśikṣārthaṃ rasatattvaṃ niveditam // Rsdhy_8\nśrīkaṅkālayaśiṣyo'pi svānyopakṛtaye kṛtī\nekaviṃśatyadhīkāraṃ rasādhyāyaṃ nibaddhavān // Rsdhy_9\nKomm. zum Rasādhyāya\ntatrādāv eva nirvighnaṃ prārabdhakāryasiddhyartham abhīṣṭadevatānamaskāram āha || 1\nśrībhairavaṃ praṇamyādau sarvajñaṃ trijagatprabhum\nśrībhāratīṃ ca vighneśaṃ vande pratyūhaśāntaye // Rsdhy_10\nbrahmacaryaṃ tapaḥ kāryaṃ haviṣyānnasya bhojanam\nkriyābhraṣṭe na sidhyanti taponaṣṭe phalanti na // Rsdhy_11\niha rasakarmāṇi caturaśītiḥ guṭikābhedāścaturaśītiḥ añjanāni caturaśītiḥ || 1\nevaṃ te dvipañcāśadadhike dve śate bhedāḥ || 2\ntata eteṣāṃ bhedānāṃ madhyād yadaikā kācit kriyā prārabhyate tadā prārambhātpūrvaṃ māsamekaṃ brahmacaryarūpaṃ tapaḥ kartavyam || 3\nbrahmacaryasyaiva sarvatapomūlatvāt || 4\ntadrahitasyāparatapasaḥ sarvasyāpi niṣphalatvāt || 5\nyadvā brahmacaryaṃ dhāryam || 6\ntathācāryādinā yathāyuktyā tapaḥ kāryam || 7\ndvayorapi sarvakarmaphalānām ādimūlatvāt || 8\ntathā haviṣyānnaṃ ghṛtaśarkarāmiśraṃ pāyasaṃ kṣīrabhojanaṃ kāryam || 9\naparair āhārair dehaśuddherabhāvāt || 10\nprāṇāyāmasādhanābhāvāc ca || 11\ntata evaṃ karma pālayatā tatkarmaphalaṃ yāvan netavyam || 12\nyato rasādikā kriyāḥ sādhake bhraṣṭe yathoktabhojanam akurvati na sidhyanti || 13\ntaponaṣṭe na ca phalanti || 14\netac ca granthānte svayaṃ spaṣṭayiṣyati || 15\nathādhyāyaṃ samāyātaṃ śrīkaṅkālayayoginaḥ\nvadāmi vyañjito yatra yuktibhiḥ śṛṅkhalārasaḥ // Rsdhy_12\nśrīkaṅkālayayogisamīpāt samāyātam adhyāyaṃ vadāmīti śiṣyavacanam || 1\nyatrādhyāye śṛṅkhalāraso yuktibhir auṣadhabhāvanāgnipuṭādividhibhiḥ prakaṭīkṛto 'sti || 2\nyathā kila śṛṅkhalā pūrvapūrvatarāvayavair anyonyānupraveśāt sambaddhā bhavati tathā atrāpi || 3\npūrvaṃ rasasya śodhanam || 4\ntataḥ śodhitarasasya mūrchitotthāpanam || 5\nmūrchitotthāpitasya pātanam || 6\npātitasya ca punarutthāpanam || 7\npātitotthāpitasya svedanam || 8\nsvedena sveditasya ca niyāmitvam || 9\nniyāmitasya nirodhakatvam || 10\nnirodhitasya ca vakraprasāraṇam || 11\nvakraprasāritasya cābhrakajāraṇam || 12\njīrṇābhrakasya ca lohajāraṇam || 13\njīrṇalohasya cāyaḥprakāśarājijāraṇam || 14\njīrṇāyaḥprakāśarājeś ca hemarājijāraṇam || 15\njīrṇahemarājer gandhakajāraṇam || 16\njīrṇagandhakasya ca manaḥśilāsattvajāraṇam || 17\njīrṇaśilāsattvasya ca khāparasattvajāraṇam || 18\njīrṇakhāparasattvasya cānnapathahīrakajāraṇam || 19\njīrṇavajrasya ca bandhaḥ || 20\nbandhasya sāraṇam || 21\nsāritasya ca māraṇam || 22\nmāritasya ca tasya krāmaṇam || 23\nkrāmitasya ca bandhaḥ || 24\nbandhasya codghāṭanam || 25\niti || 26\nevaṃ pūrvapūrvatarasaṃskārasya rasasyāgretanasaṃskāro granthito'stīty asau procyata iti tattvam || 27\nsūtadoṣāṃs tataḥ śuddhiṃ saṃskārāt prāk vadāmyaham\nrasānāṃ phalamutpattiṃ dehaloharasāyanam // Rsdhy_13\nsūtasya pāradasya dvādaśa doṣān || 1\nteṣāṃ doṣāṇām apagamopāyaiḥ śuddhiṃ nirmalatāṃ tato'ṣṭādaśa pāṭasāraṇādīn saṃskārān pūrvaṃ vadāmi || 2\ntataḥ saṃskṛtānāṃ rasānāṃ tārādiniṣpattirūpaṃ phalam || 3\ntato hema rājyādīnāṃ khāparasattvādīnāṃ cotpattim || 4\n* tato dehasādhakam |\n* lohasādhakaṃ ca rasāyanaṃ vadāmīti śrīkaṅkālayaśiṣyavacaḥ || v5\natra krameṇa pratijñātottaram āha || 6\nmṛnmayaḥ kañcukaścaiko dvikaḥ pāṣāṇakañcukaḥ\ntṛtīyo jalajātaśca dvau dvau ca nāgavaṅgajau // Rsdhy_14\nkapāli kālikā vaṅge nāge śyāmakapālike\nyādṛśā ca tarā dugdhe tadrūpe dve kapālike // Rsdhy_15\npañcavarṇā bhavet śyāmā kālikā kṛṣṇavarṇikā\nsadā sūtasya jāyante sahajāḥ sapta kañcukāḥ // Rsdhy_16\nślokatrayam api spaṣṭam || 1\nkevalaṃ dvau dvau ca vaṅganāgajau || 2\niti dvau vaṅgajau doṣau dvau ca nāgajau || 3\nkapāli kālikā ceti caturthapañcamau || 4\nvaṅgajau doṣau śyāmakapālikā ceti ṣaṣṭasaptamau nāgajau eteṣāṃ caturṇāṃ lakṣaṇamāha || 5\ndugdhe kvathite sati yādṛśī tarā upari bhavati || 6\nrase'pi tādṛśī vaṅgajā || 7\nnāgajā ca kapālikā upari bhavati || 8\nśyāmā ṣaṣṭo doṣaḥ pañcavarṇo bhavati kālikā ca pañcamo doṣaḥ kṛṣṇavarṇa iti || 9\natha rasasya pañca doṣān āha || 10\nmaladoṣo bhavedeko dvitīyo vahnisambhavaḥ\nviṣadoṣastṛtīyastu caturtho darpasaṃjñakaḥ // Rsdhy_17\nunmattaḥ pañcamo doṣo doṣāḥ pañca sadā rase Rsdhy_19ab\nsārdhaślaukaḥ spaṣṭaḥ || 1\natra ca jalamadhye mṛttikāpāṣāṇajalāntarasaṃyogāt tathā dugdhopari tarāvac ca ye dṛśyante te kañcukā ucyante || 2\nye punaḥ kodraveṣu madavadbhavanti te doṣā iti viśeṣaḥ || 3\nathaiteṣāṃ doṣāṇāṃ pratyekaṃ vikārānāha || 4\nmṛṇmayāt kañcukāt kuṣṭhaṃ jāyate ca śarīriṇām // Rsdhy_19cd\npāṣāṇāj jāyate jāḍyaṃ vātastomaś ca vārijāt\nkuryātāṃ cilharī dehe vaṅganāgakapālike // Rsdhy_19\ngajacarmāṇi dadrūṇi kurute kālikā sadā\npāṇḍurogaṃ tathā mohaṃ dubhitāni ca kāmalām // Rsdhy_20\njāyate śvetakuṣṭhaṃ ca śyāmākañcukasambhavam\nhanti tejaḥ śarīrasya malaḥ pāradasambhavaḥ // Rsdhy_21\nsattvaghātaṃ karotyagnir viṣaṃ ghūrmaṃ karoti ca\ndarpādaṅgaṃ sphuṭatyevon(?) mattādunmattatā bhavet // Rsdhy_22\nyuktaṃ dvādaśabhir doṣair yastu dadyāttu pāradam\nbrahmahatyādikā hatyā bhaveyus tasya sarvadā // Rsdhy_23\nmuktaṃ dvādaśabhirdoṣair dadyādyaḥ pāradeśvaram\nmahīyān iha loke syāt paratra svargabhāg bhavet // Rsdhy_24\ndoṣairdvādaśabhirmukto dehaṃ nīrogayed rasaḥ\nsaṃskārair dvīpasaṃkhyaiś ca saṃskṛto dehalohakṛt // Rsdhy_25\naṣṭāpi ślokāḥ spaṣṭā eva kevalaṃ cilharī kuṣṭhabheda eva || 1\niti sūtadoṣaguṇākhyānaṃ samāptam || 2\nsūte'ṣṭādaśasaṃskārās tatrādyaḥ pāṭasāraṇaḥ\ndvitīyo mardano nāma tṛtīyaḥ śodhano mataḥ // Rsdhy_26\nmūrchanotthāpanas turyaḥ pañcamo rasapātanaḥ\nrasasyotthāpanaṃ ṣaṣṭhaḥ saptamaḥ svedano bhavet // Rsdhy_27\nniyāmako 'ṣṭamaḥ prokto navamastu nirodhakaḥ\ndaśamo mukhakārī syāt rudrasaṃkhyo hi jāraṇaḥ // Rsdhy_28\nsūryāṅko bandhakṛt prokto yakṣasaṃsthas tu sāraṇaḥ\nmāraṇo manusaṃkhyaḥ syāt tithyaṅkaḥ pratisāraṇaḥ // Rsdhy_29\nkrāmaṇaḥ ṣoḍaśāṅkaḥ syād vedhaḥ saptadaśīkakaḥ\naṣṭādaśaśca saṃskāras tajjñair udghāṭano mataḥ // Rsdhy_30\nślokapañcakaṃ spaṣṭam || 1\nete sūtasyāṣṭādaśa saṃskārāḥ || 2\natha krameṇa saṃskārān vyākhyāpayann āha || 3\nvāsasā gālite sūte saṃskāraḥ pāṭasāraṇaḥ\nvaṅganāgādikāḥ sarvā vastre tiṣṭhanti vikriyāḥ // Rsdhy_31\nprathamaṃ sūtaḥ ślakṣṇavastreṇa gālanīyo yathā vaṅganāgajāḥ pūrvoktavikārāḥ sarve vastre lagitvā tiṣṭhanti || 1\niti prathamaḥ saṃskāraḥ pāṭasāraṇaḥ || 2\nkārṣṇyaṃ tyājayituṃ sūtād vidheyo loṣṭajīkakaḥ\ntatpalaikaṃ ca sūtasya catuḥṣaṣṭipalāni ca // Rsdhy_32\nkhalve prakṣipya saṃmelya mardayed yāmamātrataḥ\nmardito nirmalībhūtaḥ kṛṣṇatvaṃ tyajati dhruvam // Rsdhy_33\nekaṃ palaṃ suniṣpannaśvetaloṣṭajīkakasya catuḥṣaṣṭipalāni ca pāradasyobhayaṃ saṃmelya khalve kṣiptvā praharamekaṃ mardayet || 1\nyathā kālikāṃ tyaktvā nirmalībhavati pāradaḥ iti mardanasaṃskāro dvitīyaḥ || 2\nvajrīkṣīreṇa sampiṣṭāt saptāhaṃ yāti bhūmijaḥ\nsaptāhaṃ cārkadugdhena piṣṭād yātyaśmakañcukaḥ // Rsdhy_34\nsnuhīdugdhena khalve rasaḥ kṣiptvā sapta dināni mṛdyate || 1\ntato bhūmijaḥ kañcuko yāti || 2\nevaṃ sapta dināni arkadugdhena mardite pāṣāṇakañcuko yāti || 3\nparpaṭān brahmavṛkṣasya jalaklinnāṃś ca vartayet\ntadrasena ca saptāhaṃ piṣṭād yātyambukañcukaḥ // Rsdhy_35\npalāśasya parpaṭān jalena kledayitvā tato vartayitvā vastreṇa niścotya raso grāhyaḥ || 1\ntena rasena sapta dināni raso mṛdyate || 2\nyathā jalajakañcuko yāti || 3\ncitrakakvāthasampiṣṭāt kāpālī yāti vaṅgajā\nvajrakandarasenaiva piṣṭād vaṅgajakālikā // Rsdhy_36\nkaṭutumbīpayaḥpiṣṭāt śyāmā naśyati nāgajā\nbīyājalena sampiṣṭāt kapālī nāgasambhavā // Rsdhy_37\nsaptasaptadinaiḥ piṣṭāt sūtān naśyanti kañcukāḥ Rsdhy_38cd\nsārdhaślokadvayaṃ spaṣṭam || 1\nkevalaṃ vajraḥ snuhikandaś ca śūraṇas tayorasena || 2\natha vā vajrākhyaḥ kandaḥ parvatabhūmau bhavati || 3\nsarve'pi kañcukā yathoktarasena saptadināni sūtamardanena naśyantīti || 4\ntriphalākvāthasampiṣṭād vrajatyevaṃ kṣayaṃ malaḥ // Rsdhy_38cd\ncitrakakvāthasampiṣṭād agnidoṣaḥ praṇaśyati\naśvagandhārasenaivaṃ viṣadoṣaḥ praśāmyati // Rsdhy_39\nnāhyārasena sampiṣṭād darpadoṣo vinaśyati\npiṣṭāt kudhyarasenaivam unmatto 'pi vilīyate // Rsdhy_40\nsaptasaptadinaiḥ piṣṭād doṣā naśyanti pañca vai\nitthaṃ dvādaśabhir doṣair muktaḥ śuddho bhaved rasaḥ // Rsdhy_41\n[sārdhāstrayaḥ ślokāḥ spaṣṭāḥ || 1\nkevalam aśvagandhā āsaṃdhiḥ || 2]\nauṣadhasyauṣadhasyānte kṣālayet kāñjikena ca\nkartavyā sūtasaṃśuddhir ekādaśabhirauṣadhaiḥ // Rsdhy_42\natra cāyamāmnāyaḥ || 1\nkhalve rasopari yathoktauṣadharasaḥ kṣipyate || 2\nyathā yathā sūto bruḍati tathā tathā mardanīyaḥ || 3\nśanaiḥ śanair yadi cāgretanauṣadharasaḥ śuṣyati tadā punaḥ kṣepaṇīyaḥ || 4\nevaṃ saptadināni yadi marditaḥ pārado bhavati tadā kāñjikena kharalo bhriyate punaḥ śanairmṛdyate tato vastravartayaḥ kṣiptvā tathā mucyante tathā vartiprāntāḥ bhūmau laganti || 5\ntaiśca kāñjikaṃ galitvā yāti || 6\nevaṃ sūtaḥ sarvair apyauṣadhaiḥ saptadināni piṣṭvā paścāt kāñjikena kṣālyaḥ || 7\nauṣadhāni caikādaśāmūni || 8\nvajrakṣīram || 9\narkakṣīram || 10\npalāśaparpaṭaḥ || 11\ncitrakakvāthaḥ || 12\nvajrakandaḥ || 13\nkaṭutumbā || 14\nbīaṅkaḥ || 15\ntriphalākvāthaḥ || 16\npunaścitrakakvāthaḥ || 17\naśvagandhā || 18\nnāhi || 19\naṅkudhya || 20\natra citrakakvātho dvivelaṃ vidyate 'to dvādaśabhir auṣadhair ekādaśaiva iti sūtaśodhanasaṃskāras tṛtīyaḥ || 21\nkvāthena trikaṭoḥ kṣuṇṇaṃ prākṛtaṃ śodhitaṃ rasam\nrasenāsannadūdhilyās tathārdrāyā rasena ca // Rsdhy_43\nkākamācīrasenaivaṃ devadālīrasena ca\nśuṣkaṃ śuṣkaṃ punaḥ kṣuṇṇaṃ saṃmardyāmardya śoṣayet // Rsdhy_44\npratyauṣadhaṃ dinānīha sapta saptaiva mardayet // Rsdhy_45\nmūrchitotthāpanaṃ sūte kāryaṃ pañcabhir auṣadhaiḥ\ntejasvī jāyate 'vaśyaṃ mūrchitotthitapāradaḥ // Rsdhy_46\npūrvarītyā śodhitaḥ pāradaḥ khalve prathamaṃ trikaṭukvāthena pūrvavat saptadināni sampiṣya śoṣayet || 1\ntataḥ kāñjikena kṣālanīyaḥ || 2\nevaṃ bhūmidūdhelyā rasena tata ārdrarasena || 3\ntadanu karmāīrasena || 4\npaścād devadālīrasena || 5\nsapta sapta dināni mṛditvā śoṣayitvā kāñjikena dhāvanīyaḥ || 6\nevaṃ ca kṛte 'sau mūrchitotthitaḥ pārada ityucyate tejasvī ca bhavati || 7\niti mūrchitotthāpanasaṃskāraś caturthaḥ || 8\nkajjalābho yadā sūto vihāyaghanacāpalan\nsaṃmūrchitas tadā jñeyo nānāvarṇo 'pi tat kvacit // Rsdhy_47\nutthāpayen nirudhyātha pātrasampuṭamadhyagam\npunas tan mūrchayet sūtaṃ kañcukīr nāśayet tataḥ // Rsdhy_48\nevam etat krameṇaitat saptavārāṃs tu mūrchayet\nitthaṃ saṃmūrchitaḥ sūto doṣaśūnyaḥ prajāyate // Rsdhy_49\nanyamatamathotthāpanam || 1\nāranālamṛte sūtam utthāpyaṃ rasadhīmatā\nmūrchitotthitasūtasya catuḥṣaṣṭipalāni ca // Rsdhy_50\npalāni tāmracūrṇasya khalve prakṣipya ṣoḍaśa\nnimbukaṃ ca rasaṃ kṣiptvā lūnaṃ dvātriṃśadaṃśakam // Rsdhy_51\ntāvat saṃmardayed yāvat pīṭhī syān mṛkṣaṇopamā Rsdhy_52ab\nmūrchitotthitapāradasya palāni 64 sarvottamatāmracūrṇasya palāni 16 dvātriṃśattame bhāge lavaṇaṃ palāni 9 ityarthaḥ || 1\nsarva sarve ekīkṛtya nimbukarasena sammṛdya mṛkṣaṇopamā pīṭhī kāryā || 2\nayamatrāmnāyaḥ || 3\nyāvanmātro rasastasya caturthe bhāge tāmracūrṇaṃ dvātriṃśattamabhāge lavaṇam || 4\nnimbukarasaś ca takhā kṣepyo yathā sarvamauṣadhaṃ majjati || 5\nadhike doṣo nahi hīne tu doṣaḥ || 6\nśuṣke śuṣke punaḥ kṣepyaḥ || 7\nmardanaṃ ca tāvad yāvan mṛkṣaṇopamā pīṭhī || 8\nuktvā kaṭāhabundhe tāṃ pradadyād vastrasampuṭam\nvastrāntāni mṛdā limpej jāritānīva bundhake // Rsdhy_52c-f\nsajalasthālikāvaktre kaṭāhaṃ pradhvaraṃ kṣipet\nkaṇṭhaṃ kaṭāhabandhaṃ ca limped vastraṃ mṛdā tathā // Rsdhy_53\nchāṇakāni kaṭāhātte yāmārdhaṃ jvālayedyathā\njalamadhye raso yāti tāmraṃ tiṣṭhati bundhake // Rsdhy_54\nsaptavāramidaṃ kāryaṃ śuddhaṃ syād rasapātanam\nsūkṣmadoṣā vilīyate mūrchitotthitapātane // Rsdhy_55\nghaṭārdhasadṛśe kaṭāhe'dho mṛttikāyāḥ kuṇḍalī kāryate tac ca kaṭāhabundham ityucyate || 1\ntataḥ pūrvakṛtāṃ tāṃ pīṭhīṃ tatra kaṭāhabundhe kṣiptvopari ācchādanārthaṃ sabalacikkaṇavastrasampuṭaṃ tāḍayitvā tasya vastrasya prāntān kuṇḍalīṃ paritaś cikkaṇamṛdā tathā limpedyathā jaṭitā iva te bhaveyuḥ || 2\ntatastaṃ kaṭāhaṃ jalārdhapūrṇasthālikāmukhopari pradhvaraṃ muktvā sthālīkaṇṭhakaṭāhabundhakasaṃyogasthāne karpaṭamṛdaṃ dṛḍhaṃ dattvā kaṭāhamadhye chāṇakāni ghaṭīcatuṣkaṃ yāvaj jvālyante || 3\ntato'gnitāpena raso vastratantuchidrair viniḥsṛtyādhaḥsthālikāsthitajalamadhye yāti || 4\ntāmraṃ punarbudhaka eva vilagya tiṣṭhati || 5\ntataḥ punarapi pūrvavat tāmracūrṇapāradapīṭhīṃ kṛtvā kaṭāhabundhasajalasthālikāyantreṇa pūrvavadraso jale pātyate || 6\nevaṃ saptavāraṃ rasapātane kṛte kuṇṭhatvajaḍatvādayaḥ sūkṣmadoṣā yānti || 7\niti mūrchitotthāpitasūtasya pātanasaṃskāraḥ pañcamaḥ || 8\nkhalvena sahitaṃ sūtaṃ mardayec ca dinatrayam\npūrvavatpātayettaṃ tu adhordhvaṃ tiryagaṃ ca tat // Rsdhy_56\nevaṃ pātanayantreṇa saptavāraṃ tu pātayet\nsūtamabhraṃ dvayaṃ mardyaṃ kāñjikena samantataḥ // Rsdhy_57\nsthālikātalamadhye'pi sthāpyaṃ tat kṛtagolakam\ntriphalārājikāvahniviṣaśigrusamāṃśakaiḥ // Rsdhy_58\nūrdhvasthālīṃ samālipya kartavyaṃ sampuṭaṃ varam\nsaṃdhau ca mṛtsnayāveṣṭya ḍamaruṃ yantramuttamam // Rsdhy_59\nkāryā cāsyordhvabhāge 'pi kuṇḍalī vihitā parā\ntadadho jvālayedagniṃ mandaṃ mandaṃ triyāmakam // Rsdhy_60\nadhaḥ sthālīṃ parityajya cordhvasthālyāṃ parivrajet\nkāsīsaṃ saindhavaṃ sūtaṃ tattulyaṃ ca dināvadhi\nkāsīsasya hy abhāvena dātavyā phullatūrikā // Rsdhy_61\nstokaṃ stokaṃ kṣipetkhalve trayamekatra mardayet\npratyekaṃ śataniṣkaṃ syād ūnaṃ naivādhikaṃ kvacit // Rsdhy_62\nsthālīsampuṭayantreṇa dinaṃ caṇḍāgninā pacet\nūrdhvalagnaṃ tu taṃ śuddhaṃ pāradaṃ cāharet śubham // Rsdhy_63\npattrāṇi tāmrasya laghūni piṣṭīṃ kṛtvā rasena triguṇena bhāṇḍe\n........... ........... // Rsdhy_64\ntāmrāt sūtaṃ rasāttāmraṃ pātanāya pṛthakkṛtam\ndvayaṃ tathaiva sampiṣya pīṭhī kāryā ca pūrvavat // Rsdhy_65\ntāṃ tāmrasūtayoḥ pīṭhīṃ sthālikāyāṃ kṣipetpunaḥ\nsthālīṃ cādhomukhīṃ tv anyāṃ limped vastramṛdā mukhe // Rsdhy_66\nyantro ḍamarukākhyo'sau tathā vidyādharābhidhaḥ\nupari sthālikābundhe dātavyaṃ gomayaṃ tataḥ // Rsdhy_67\nadhaḥ sthālyāstvadho bundhe yāmaṃ mṛdvagninā pacet\nsūto yātyuparisthālyās tāmraṃ tatraiva tiṣṭhati // Rsdhy_68\nsaptavelamidaṃ kāryaṃ sūtotthāpanamucyate\nvyāpako jāyate svacchaḥ pātitotthāpito rasaḥ // Rsdhy_69\npūrvasmin yoge pātanasaṃskārārthaṃ tāmrātsūtaḥ sūtāc ca tāmraṃ pṛthak saptavārakṛtam || 1\nihāpi yoge tadeva kariṣyate paraṃ tatra pātanāyehaiva pātitasyotthāpanāyeti viśeṣaḥ || 2\ntac caivam || 3\nrasapala66 tāmracūrṇapala16 lavaṇapala2 sarvaṃ nimbukarase mṛditvā pūrvavatpīṭhīṃ kṛtvā sthālikāyāṃ kṣiptvopari ca madhye mukhasthālīṃ dattvā dvayormukhayoge karpaṭamṛttikayā lipyate || 4\neṣa ḍamarukanāmā vidyādharanāmā ca yantra ucyate || 5\ntato yā upari sthālī tasyā bundhe bāhyapārśve gomayaṃ dattvādhastanasthabundhādho yāmamātraṃ mṛduvahnir jvālanīyaḥ || 6\ntataḥ sūta uḍḍīyoparitanasthālyāṃ yāti || 7\ntāmraṃ cādhaḥ sthālyāṃ tiṣṭhati || 8\nevaṃ punaḥ punaḥ saptavāraṃ sūtotthāpane kṛte raso vyāpako bhavati || 9\nvyāpako nāma tīkṣṇaḥ prasaraṇaśīlaś ca || 10\niti pātitarasasyotthāpanasaṃskāraḥ ṣaṣṭhaḥ || 11\nśigruvṛkṣasya pattrāṇi vāriṇā vartayedyathā\njāyate'timṛduḥ piṇḍaḥ kuryātpiṇḍasya kulhaḍīm // Rsdhy_70\ntāmraṃ tyaktvotthitaṃ sūtaṃ luṇaṃ dvātriṃśadaṃśakam\nkṛtaprākkulhaḍīmadhye ākṣipettaṃ samagrakam // Rsdhy_71\nāranālaṃ kṣipetsthālyāṃ rasaṃ nimbukasambhavam\nkaṇṭhe kāṣṭhaṃ ca badhnīyād vastre prākkṛtakulhaḍīm // Rsdhy_72\nkāṣṭhe vastraṃ ca badhnīyān na spṛśetkāñjikaṃ yathā\npihitāyāṃ tathā sthālyāṃ mṛdvagnir jvālayedadhaḥ // Rsdhy_73\npratyahaṃ tv aṣṭayāmaṃ ca kāryaṃ saptadināni vai\npratyahaṃ śigrupattraiś ca kāryā kulhaḍikā navā // Rsdhy_74\nnaṣṭaṃ naṣṭaṃ cāranālaṃ prakṣipen nūtanaṃ muhuḥ\ndolāyantreṇa kartavyā rasasya svedane vidhiḥ // Rsdhy_75\nsvedanair vahnir utpanno raso jāto bubhukṣitaḥ\nsampraty ūrdhvaraso 'tyarthaṃ sahate 'gniṃ vipācane // Rsdhy_76\nśigrunāmno vṛkṣasya pattrāṇi gāḍhaṃ mṛkṣaṇopamānāni vartayitvā teṣāṃ piṇḍena kulhaḍīṃ kṛtvā tasyāṃ kulhaḍikāyāṃ pūrvavidhinā tāmraṃ parityajyodgīnaṃ rasaṃ tathā dvātriṃśattamena bhāgena lavaṇaṃ ca kṣiptvā tāṃ kulhaḍīṃ vastre baddhvā tadvastraṃ davarakeṇa kāṣṭhe baddhvā tatkāṣṭhaṃ sthālyāḥ kaṇṭhe kaṃcana paṭṭaṃ baddhvā sthālīmadhye tribhāganimbukarasasahitakāñjikaṃ kṣiptvā kāñjikopari ñūbamānā tathā vastraṃ baddhvā kulhaḍī moktavyā yathā kāñjikaṃ na lagati kevalaṃ bāṣpo lagati || 1\ntato'horātraṃ sthālyā adho'gnirjvālanīyaḥ || 2\ntataḥ punarapi śigrupattrair navāṃ kulhaḍīṃ kṛtvā dolāyantreṇa tathaivāhorātraṃ rasaḥ svedanīyaḥ || 3\nyadi cāgretanaṃ kāñjikaṃ śuṣyati tathā punarnavaṃ kāñjikaṃ kṣepyam || 4\nevaṃ saptabhirdinaiḥ saptabhiḥ kulhaḍībhiḥ saptavāraṃ svedito rasaḥ sampratyūrdhvaṃ pacyamāno 'tyarthamagniṃ sahate || 5\nityutthāpitarasasya svedanasaṃskāraḥ saptamaḥ || 6\ngranthāntare svedanam || 7\nrājikālavaṇavahnimūlakai rūṣaṇā ikayutaiḥ kalāśakaiḥ\npāradasya mṛduvahnitastvidaṃ svedanaṃ tuṣajalena tanyate // Rsdhy_77\nculhāgnau svedyate svedyaṃ yatredaṃ dolayantrakam // Rsdhy_78\nvastraṃ catuṣpuṭaṃ kṛtvā khagenāpi puṭīkṛtam\nsvedyaṃ sūtaṃ ca mandāgnau yathā nopakṣayaṃ vrajet // Rsdhy_79\nkāñjikena ca saṃsvedyaṃ sūtaṃ buddhimatā dinam // Rsdhy_80\ngomahiṣyāś ca meṣāṇāṃ kharamūtraiśca pañcabhiḥ\npañcabhirlavaṇaiḥ kṣāraiḥ svedanīyaṃ raseśvaram // Rsdhy_81\ncāṅgerī kāñjikaṃ nimbujambīrabījapūrakaiḥ\nrasaiḥ saṃsvedanīyaṃ ca pāradaṃ mukhavāñchayā // Rsdhy_82\nuttarasyāṃ bhavetsthūlo raktasaindhavakhoṭakaḥ\ntadgarbhe randhrakaṃ kṛtvā sūtaṃ ca sveditaṃ kṣipet // Rsdhy_83\ntataśca caṇakakṣāraṃ dattvā copari naimbukam\nrasaṃ prakṣipya dātavyas tādṛk saindhavakhoṭakaḥ // Rsdhy_84\ngartāṃ kṛtvātha bhūgarbhe kṣiptvā saindhavasampuṭam\ndhūlim aṣṭāṅguliṃ dattvā kārīṣaṃ dinasaptakam // Rsdhy_85\nvahniṃ saṃjvālya tadgrāhyaṃ kṣālayetkāñjikena ca\nayaṃ niyāmako nāma saṃskāro hy aṣṭamaḥ smṛtaḥ // Rsdhy_86\ncaṇakakṣāranāśe ca cūrṇaṃ syān navasārajam\nsājīkṣārasya tannāśe kṣāro jhījaraṭasya ca // Rsdhy_87\nhiṅgupūṣā ca tannāśe tathairaṇḍaphailāni ca\npūṣā dattvā ca pratyekaṃ prakṣipen naimbukaṃ rasam // Rsdhy_88\natīvāgnisaho jātaḥ pārado'sau niyāmakaḥ Rsdhy_89ab\nannārthaṃ rasanā lolā niḥśaṅkaṃ saṃskṛtaḥ sadā || 1\nuttarasyāṃ diśi yaḥ sthūlo raktaḥ saindhavakhoṭako niṣpadyate || 2\ntasya madhyāt kīye chidraṃ ca vidhāya sveditaṃ rasaṃ tatra kṣiptvopari caṇakakṣāro deyastata upari svalpo nimbukarasaḥ kṣepyaḥ || 3\ntatastasya chidrasyācchādanāyopari tādṛśa eva raktasaindhavakhoṭako deyaḥ || 4\natra ceyaṃ buddhiḥ || 5\nyāvanmātraṃ chidramadhaḥkhoṭake bhavati tāvatī bhūmir dvitīyakhoṭakasya madhye muktvoparitaḥ kiṃcid utkīryate || 6\ntasmiṃścopari datte tatsaindhavasampuṭaṃ bhavati || 7\ntato bhūmau gajapramāṇāṃ gartāṃ kṛtvā tatra saindhavasampuṭaṃ muktvopary aṣṭāṅgulimānāṃ dhūliṃ dattvā chagaṇacūrṇena gartaṃ pūrayitvāgnir jvālanīyaḥ || 8\ntataḥ prabhāte niṣkāsya kāñjikena prakṣālya punaḥ saindhavapuṭe kṣiptvopari navasāracūrṇaṃ nimbukarasaṃ ca muktvopari sampuṭaṃ ca dattvā punar gartāyāṃ muktvāhorātraṃ kārīṣāgnir jvālanīyaḥ || 9\nevaṃ saptavāraṃ saptadinaiḥ saptadinaiḥ saṃskāryaḥ || 10\ntṛtīyadine sājīkṣāraḥ || 11\ncaturthe dine jhījarīṭakṣāraḥ || 12\npañcamadine hiṅgupuṣā ṣaṣṭhadine saptamadine cairaṇḍaphalacūrṇam || 13\nsarveṣāmupari nimbukarasaḥ kṣepya eva || 14\nevaṃ kṛte'sau niyāmako raso'tīvāgniṃ sahate || 15\ntathā kiṃcid udannabubhukṣo jihvāṃ calayati || 16\niti sveditarasasya niyāmakasaṃskāro'ṣṭamaḥ || 17\nkācakumpe mṛdā limpen madhye niyāmakaṃ rasam\nkṣiptvāsye cīvaraṃ baddhvā channaṃ koḍīyakena ca // Rsdhy_89c-f\nbhūgarte kumpikāṃ kṣiptvā dattvā copari vālukām\nkārīṣāgniṃ pratidinaṃ jvālayed dinasaptakam // Rsdhy_90\nkumpikāyā raso grāhyo vidhiprokto nirodhakaḥ\nrasanāṃ lelihānaśca pīḍito 'tibubhukṣayā // Rsdhy_91\nkācakumpikāyāṃ cikkaṇāṃ mṛdaṃ dattvā madhye niyāmakaṃ rasaṃ kṣiptvā mukhe koḍīyakam || 1\nko 'rthaḥ loṣṭhacātikāṃ dattvā || 2\nuparikarpaṭaṃ mṛttikāṃ ca dattvā śoṣayet || 3\ntato bhūmau gajapramāṇāṃ gartāṃ kṛtvā tatra kṣiptvopari aṣṭāṅgulidhūliṃ dattvāhorātraṃ kārīṣāgnirjvālanīyaḥ || 4\ntataḥ punaḥ prabhāte rakṣāṃ kṛtvā navaṃ chagaṇacūrṇaṃ kṣiptvāhorātraṃ ca kārīṣāgnirjvālanīyaḥ || 5\nevaṃ saptabhir dinaiḥ saptavāraṃ saṃskṛto'sau nirodhako nāma raso mahābubhukṣayā pīḍito jihvāṃ lelihyamānaḥ kumpito grāhyaḥ || 6\niti niyāmakasya nirodhakasaṃskāro navamaḥ || 7\nsnuhī ca girikarṇī ca kṣīriṇī vajrakañcukī\nsarpākṣī meghanādā ca matsyākṣī mṛgabhojanī // Rsdhy_92\nśiraḥpuṅkhā ca cāṅgerī vajravastrī punarnavā // Rsdhy_93\nmadhukaṃsārive tiktā trāyantī candanāmṛtā // Rsdhy_94\naraṇyatulasī kṛṣṇā śākhinī ravibhūlikā\netāni niyamikā proktā rasakarmaṇi śambhunā // Rsdhy_95\nāsāṃ niyāmikānāṃ tu yathālābhaṃ prakalpayet\npakṣachinno bhaven nūnam oṣadhyā puṇyapākataḥ // Rsdhy_96\nniyāmikāṃ tato vacmi sūtasya mārakarmaṇi\nsarpākṣī kṣīriṇī vadhyā matsyākṣī śaṅkhapuṣpikā // Rsdhy_97\nkākajaṅghā śikhiśikhā brahmadaṇḍy ākhuparṇikā\nvarṣābhūḥ kañcukī mūrvā mācīkotpalaciñcikam // Rsdhy_98\nśatāvarī ca dvilatā vajrakandādikarṇikā\nmaṇḍūkaparṇī pāṭhālī citrako grīṣmasaṃdaraḥ // Rsdhy_99\nkākamācī mahārāṣṭrī haridrā tilaparṇikā\nśvetārkau śigrudhattūramṛgadūrvā harītakī // Rsdhy_100\nguḍūcī musalī puṅkhā bhṛṅgarāḍ raktacitrakam\nnāraṅgaṃ sūraṇaṃ muṇḍī malaṃ kāpotakokilam // Rsdhy_101\nsaindhavaṃ śvetavarṣābhūkhāparaṃ hiṅgumākṣikam\nviṣṇukrāntā somavallī brahmaghnī yakṣalocanā // Rsdhy_102\nvyāghrapādī haṃsapādī vṛścikālī kutumbakam\nsvayībhuk kusamaṃ kumbhī hastiśuṇḍīndravāruṇī // Rsdhy_103\nbījīny arūṣkarasyāpi sarva ete niyāmikāḥ\netāḥ samastā vyastā vā deyā saptadaśādhikāḥ // Rsdhy_104\nmāraṇe mūrchane bandhe rasasyaitā niyojayet\naprasūtagavāṃ mūtraiḥ piṣṭā mūrvāṃ niyāmakāḥ // Rsdhy_105\ntaddrāvair mardayet sūtaṃ yathā pūrvoditaṃ kramāt\nityevaṃ jāraṇāyuktaṃ māraṇaṃ parikīrtitam // Rsdhy_106\nbījapūrasya sadvṛntaṃ protsārya kuru randhrakam\nnirodhakaṃ salavaṇaṃ kṣiptvaikaṃ tena chādayet // Rsdhy_107\nkāñjikena bhṛtā sthālī nimbukānāṃ rasācitā\ndolāyantreṇa tanmadhye bruḍantaṃ bījapūrakam // Rsdhy_108\nbaddhvā pidhāya saptāhaṃ haṭhāgniṃ jvālayed adhaḥ\npratyahaṃ mātuliṅgaiś ca navyair bhavyabhavan mukham // Rsdhy_109\ngrasate cābhrakvādīni sūtenāsyaṃ prasāritam\nvyāttavaktro grasatyeva kṣiptaṃ sarvaṃ ca jīryati // Rsdhy_110\nsuniṣpannabījapūrasya vṛntam utpāṭya madhye utkīrya chidraṃ kṛtvā tato nirodhakaṃ rasaṃ kṣiptvopari lavaṇaṃ muktvā punastena vṛntena chādayitvā bījapūrakaṃ vastre baddhvā tribhāgena nimbukarasayuktakāñjikabhṛtasthālī madhye dolāyantreṇa pūrvoktena kāñjike bruḍantaṃ bījapūrakaṃ dhṛtvādho 'gnir jvālanīyo 'horātram || 1\ntataḥ punaḥ prabhāte navaṃ bījapūrakamānīya tathaiva madhye rasaṃ kṣiptvā dolāyantreṇāhorātraṃ rasaḥ saṃskāryaḥ || 2\nevaṃ saptabhir dinaiḥ saptavāraṃ navanavair mātuluṅgaiḥ saṃskṛto raso dhānyābhrakādīnāṃ grasanāya prasāritamukho vidhinā dattaṃ sarvaṃ grāsaṃ jīryati || 3\niti nirodhakarasasya mukhaprasāraṇasaṃskāro daśamaḥ || 4\nniyamyo 'sau tataḥ samyak capalatvaṃ nivartayet // Rsdhy_111\nsṛṣṭyāmbujair nirodhāt taladvayaprāyo na khaṇḍaḥ syāt // Rsdhy_112*\nitthaṃkadarthitatanurgalitātmavīryaḥ sṛṣṭyāṃ citaś chagaṇakaiḥ puṭito valī syāt\nbhūṭaṅkaṇoṣaṇasvayāsuriśigrupiṣṭaiḥ svinnastryahe tuṣajale'thabhavetsudīptaḥ // Rsdhy_113\ntriphalā citramūlaṃ ca saurāṣṭrī navasādaram\nśigrurasena saṃbhāvya mardayec ca dinatrayam // Rsdhy_114\ntenaiva madhyagaṃ kṛtvā niyamyo'sau punaḥ punaḥ\ntrayodaśe 'hṇi samprāpte jāyate dīpanaṃ śubham // Rsdhy_115\nsvedena dīnadīpto'sau grāsārthī jāyate sūtaḥ // Rsdhy_116*\niti dīpto viśuddhaḥ prabalataravidyucchaṭāsahasrābhaḥ sutarāṃ bhavati || 1\nrasendro dravye'pi rasāyane yojyaḥ || 2\niti dīpanagranthāḥ || 3\nvyāptāsya kācakumpyataḥ sal lūṇaṃ naimbukaṃ rasam\npalaṃ dhānyābhrakaṃ kṣiptvā limped vastramṛdā mukham // Rsdhy_117\nmukhe koḍīyakaṃ dadyāt kuḍīkāvālukābhṛtā\nkumpikāṃ vālukāmadhye kṣiptvā copari vālukām // Rsdhy_118\npradāyādho'ṣṭayāmaṃ ca haṭhāgniṃ jvālayet sudhīḥ\npalaṃ dhānyābhrakaṃ caikaṃ jāraṇīyam aharniśam // Rsdhy_119\nsūtādaṣṭaguṇaṃ jāryaṃ dhānyābhraṃ rasavedinā\nnāmnāsau gaganagrāsaḥ pāradaḥ parikīrtitaḥ // Rsdhy_120\nkācakumpikāmadhye prasāritamukhaṃ rasaṃ palam ekaṃ madhye muktvā kumpikāmukhe cātikāṃ dattvopari karpaṭamṛttikayā liptvā śoṣayet || 1\ntataḥ pṛthulamukhāyāṃ kuṇḍikāyāṃ vālukāṃ kṣiptvopari aṅgula 4 || 2\npañcapramāṇāṃ dhūliṃ dattvā kuṇḍikāyā adho 'ṣṭayāmān haṭhāgniṃ jvālayitvā dhānyābhrakapalaṃ jāraṇīyam || 3\natra tv ayamāmnāyaḥ || 4\nkuṇḍikāyāṃ tathā vālukā kṣepyā yathā tasyā upari kumpikāyāṃ muktāyāṃ tadupari aṅgula 4 || 5\npañcapramāṇāyāṃ vālukāyāṃ kṣiptāyāṃ kuṇḍikā pūrṇā bhavati || 6\ntathā rasapala 64 lavaṇapala 2 dhānyābhrakapala 1 iti mātrāpramāṇam || 7\ntatastāṃ kumpīm bhaṅktvā rasaṃ gṛhītvā punarapi dvitīyakumpikāyāṃ rasadhānyābhrakalavaṇanimbukarasān kṣiptvā pūrvavadahorātraṃ haṭhāgnijvālanena dhānyābhrakapalaṃ jāraṇīyam || 8\nevamaṣṭabhir dinair aṣṭabhiḥ kumpikābhir aṣṭadhānyābhrakapalāni jāraṇīyāni || 9\ntato'sau gaganagrāsanāmā pāradaḥ procyate || 10\nekapattrīkṛtaṃ sarvam abhrakaṃ tadanantaram\ntaptakharparavinyastaṃ pradahettīvravahninā // Rsdhy_121\nagastipuṣpatoye ca kumudānāṃ rasena ca\nvarṣābhūtundalīyena maricaiḥ sumukhena ca // Rsdhy_122\nmāhiṣeṇaiva dugdhena sārayitvābhrakaṃ tataḥ\nyavaviccikatoyena plāvayitvā puṭe pacet // Rsdhy_123\nsvedayet kāñjike baddhaṃ dolāyāṃ divasatrayam // Rsdhy_124\nevaṃ svinno rasaḥ paścāt kāñjike yavaviccikām\nsamūlapattrāṃ saṃkuṭya saṃdhayitvā vicakṣaṇaḥ // Rsdhy_125\nkāñjike jāyate devyarasabandhe tu nityaśaḥ\nhemā kriyā hemamukhe tāre tāramukhaṃ kṛtam // Rsdhy_126\nyavaviccikatoyena svedayan svedayed budhaḥ\nlohāgre bhramatho śālasudagdhaṃ varṣayet tathā // Rsdhy_127\njīrṇasya lakṣaṇaṃ jñeyaṃ jalaukādaṇḍadhāriṇaḥ\ndvitīye kākaviṣṭābhaṃ tṛtīye tailako bhavet // Rsdhy_128\nkapilo 'tha nihṛdgāro vipruṣo naiva muñcati\nagnau hi ghrātanikvastho vyomajīrṇasya lakṣaṇam // Rsdhy_129\natha vaikṛtakasparśād divyauṣadhimukhaṃ prati\natha ha carati kṣipraṃ kṣaṇādeva nibadhyate // Rsdhy_130\ntato lohakapālasthaṃ svedayenmṛduvahninā\nsukhoṣṇenāranālena prakṣālitarasaṃ budhaḥ // Rsdhy_131\nevam abhrakajīrṇasya rasasyāṣṭamabhāgataḥ\nviḍaṃ dadyāc ca vidhivaj jārayet taṃ vicakṣaṇaḥ // Rsdhy_132\nevaṃ ṣaḍguṇajīrṇaṃ tu sūtakaṃ jārayet budhaḥ\nbhūmau lagati yatkṣipraṃ taddhānyābhrakam ucyate\nabhrake dviguṇe jīrṇe dhūmavyājena gacchati // Rsdhy_133\njīrṇe caturguṇe tasmin gatiśaktirvihanyate\nutplutyotplutya bāhye ca mūṣāyāḥ patati dhruvam // Rsdhy_134\njīrṇe ca ṣaḍguṇe sūtaṃ kampate 'sau muhurmuhuḥ\nbāhye coḍḍīya no yāti sthitaḥ sthāne sthirāyate // Rsdhy_135\ntasminnaṣṭaguṇe jīrṇe dhmātaṃ śāmyati pāradaḥ\nhaṭhena vahninādhmātaḥ sthirībhūtasuvarṇavat // Rsdhy_136\nrūpyagadyāṇakayāco hy anenābhyañjya gālite\ndaśavarṇaṃ bhaveddhema kathitaṃ rasavedibhiḥ // Rsdhy_137\natrāmnāyaḥ || 1\npūrvam abhrakair akhaṇḍavrīhibhiḥ ślakṣṇapāṣāṇakarkarair vādṛḍhanahīnavastrako thalikāṃ bhṛtvā dvāraṃ davarakeṇa dṛḍhaṃ baddhvā kāṣṭhapattrikāyāṃ jalapūrṇāyāṃ muktvā gāḍhaṃ tathā mardanīyo yathābhrakaṃ cūrṇībhūya kiṃcid bahir niḥsarati || 2\ntac ca śoṣayitvā ślakṣṇacūrṇaṃ gṛhyate || 3\nidaṃ ca bhūmikāyāṃ kṣiptaṃ sūkṣmatvāt tatra lagati || 4\nrasajñās tv etaṃ dhānyābhrakaṃ vadanti || 5\ntathā pāradādviguṇe dhānyābhrakeṇa jīrṇe'gniṃ tāpayettato raso dhūmena kṛtoḍḍīya yāti || 6\ncaturguṇe dhānyābhrake jīrṇe dhūmarūpeṇa na yāti || 7\nkiṃtu haṭhāgniyoge mūṣāyām uḍḍīya bahiḥ patati || 8\nṣaḍguṇe dhānyābhrake jīrṇe bahiruḍḍīya na yāti || 9\nkiṃtu mūṣāmadhye kampate || 10\naṣṭaguṇe jīrṇe haṭhena dhmāto hi suvarṇavat sthirībhavati na punaḥ punarmanāgapi kampate || 11\ntato mahāgnisahena tena rasena rūpyagadyāṇakapattram abhyañjya gālyate || 12\ntadā daśavarṇaṃ suvarṇaṃ suvarṇaṃ bhavati || 13\niti prasārite mukhasya rasasya gaganagrāsajāraṇaṃ prathamam || 14\nabhrakasya ca pattrāṇi ślakṣṇacūrṇīkṛtāni ca\nkarpāsīrasatoyena marditāni dinatrayam // Rsdhy_138\nmātuliṅgakanakasyāpi vārkatoyena mardayet\nkṣiptvā ṭaṅkaṇakṣāraṃ ca navasāraṃ tathaiva ca // Rsdhy_139\nkhalvamadhye tataḥ kṣiptvā mardayet prativāsaram\nrasaiḥ pūrvoditair bhūyo yāvat tad gilate sphuṭam // Rsdhy_140\nśatamūlai rasairabhraṃ bhāvitaṃ munisaṃkhyayā // Rsdhy_141\ntadgrāsaṃrasarājo'sau sukhaṃ bhukte vare mukhe\nsaṃjāte dehasiddhyarthaṃ dhātusiddhyarthameva hi // Rsdhy_142\nsvalpamapyabhrakaṃ sūto yadi gṛhṇāti cetsukham\nbadhyate svagṛhāntastho yathā cauro 'ticañcalaḥ // Rsdhy_143\nkumārī kadalī vajrī jārī hemapādī naṭī\nbṛhatī cāgnidamanī lāṅgalī samabhāgataḥ // Rsdhy_144\npattrābhram abhracūrṇaṃ vā (vanyaṃ) malanīguṇabhāvitam\ntaptena lohacūrṇena piṣṭiḥ syānmardane rase // Rsdhy_145\nlohakhalve catuṣpāde sūtagrastābhrakaṃ kṣipet\ncatuḥṣaṣṭyaṃśabhāgena cūrṇaṃ kāntāyasaṃ rasāt // Rsdhy_146\nkāñjikenaiva saṃddāṣṭaṃ bavveraṃ yac ca thūthakam\ntattathā vai viḍaṃ proktaṃ candanaṃ rasavedibhiḥ // Rsdhy_147\nthūthāviḍena sampiṣṇan mṛdvagniṃ jvālayedadhaḥ\nsūtādaṣṭaguṇaṃ lohaṃ jāraṇīyaṃ sadā budhaiḥ // Rsdhy_148\naprāptau kāntalohasya cūrṇaṃ tīkṣṇasya saṃkṣipet\ncatuḥṣaṣṭitamaṃ cāṃśaṃ jīrṇo jīrṇe kṣipen muhuḥ // Rsdhy_149\nsūto'sau jīrṇalohaḥ san godhūmābhaḥ kaṣāyataḥ\npāśito rāgasahano jāto rāgaśca jīryati // Rsdhy_150\nyasmin lohakhalve catvāraḥ pādā mañcikayābhibhavanti sa catuṣpāda ucyate || 1\ntasmin lohakhalve grastābhrakasūtaṃ tathā catuḥṣaṣṭitamena sūtakasya kāntalohacūrṇaṃ kṣiptvā yathā viḍena saha loṣṭikayā mandaṃ mandaṃ mandaṃ mardayet || 2\nadhaśca komalāgnir jvālayet || 3\nevaṃ kurvatā yadi kāntalohacūrṇacatuḥṣaṣṭitamo jīrṇo bhavati tadā punarapi catuḥṣaṣṭitamabhāgena kāntalohacūrṇaṃ kṣiptvā thūthāviḍena peṣaṇīyam || 4\nadhaścāgnir jvālanīyaḥ || 5\nevaṃ pūrvakṣipte lohacūrṇe jīrṇe punaḥ punas tāvac catuḥṣaṣṭitamāṃśena lohacūrṇaṃ kṣepyam || 6\nyāvat sūtād aṣṭaguṇalohacūrṇe jīryati || 7\nityarthaṃ lohacūrṇasya kaṣāyeṇa rasaḥ pāśitaḥ san godhūmavarṇo bhavati || 8\ntathā rāgāṃśca sahate || 9\natha prakāśādikarājirāgāś ca jīryati || 10\natra ca yadi kāntalohaṃ na labhyate tadā tīkṣṇāyasaṃ sāralohac || 11\ntathāya tvagheraṃ thūthakaṃ tat kāñjikena saṃghṛṣya candanaṃ kṣipyate || 12\netat thūthāviḍam ityucyate || 13\nagre'pi sarvatra thūthāviḍe śabdenedameva jñeyam || 14\niti grastābhrakasūtasya lohajāraṇaṃ dvitīyam || 15\nlohakhalve catuṣpāde jīrṇalohaṃ rasaṃ kṣipet\nayaḥ prakāśe rājeśca catuḥṣaṣṭyaṃśacūrṇakam // Rsdhy_151\nthūthāviḍena sampiṣya mṛdvagnir jvālayed adhaḥ\nsūtādaṣṭaguṇā jāryā rājiścāyaḥprakāśikā // Rsdhy_152\nayaḥprakāśarājau ca jīrṇāyāṃ pītatā bhavet\nraktatāpādanārthaṃ ca himarājiṃ ca jārayet // Rsdhy_153\npūrvokte ca catuṣpāde lohakhalve jīrṇalohaṃ rasaṃ tathā || 1\ncatuḥṣaṣṭitamabhāgena ayaḥprakāśirājicūrṇaṃ ca kṣiptvā pūrvoktena thūthāviḍena mardayet || 2\nagretanakṣiptāyaḥprakāśaṃ cūrṇe ca jīrṇe punas tāvan mātramayaḥ || 4\nevaṃ ca yadi rasād aṣṭaguṇāyaḥprakāśarājijīrṇā bhavati || 5\ntadā sūtaḥ pīto bhavet || 6\ntataḥ sūtasya raktatānimittaṃ vakṣyamāṇarītyā hemarājiṃ jārayet || 7\niti jīrṇalohasūtasyāyaḥ prakāśarājijāraṇaṃ tṛtīyam || 8\nrājisvarūpaṃ cāgre svayaṃ sa ca vyākhyāsyati || 9\npāradaṃ hemarājeśca catuḥṣaṣṭyaṃśacūrṇakam // Rsdhy_154*\nthūthāviḍena sampiṣya mṛdvagniṃ jvālayedadhaḥ\nsūtādaṣṭaguṇā jāryā hemarājiśca kovidaiḥ // Rsdhy_155*\njīrṇāyāṃ hemarājau ca raktatā jāyate dhruvam\nsvarṇasyotpādanārthaṃ ca jāryaḥ śuddho hi gandhakaḥ // Rsdhy_156*\nyathā ayaḥprakāśarājirjāraṇā tathāhemarājerapi jāraṇā jñeyā || 1\npāradādaṣṭaguṇā ca śeṣaṃ spaṣṭam || 2\niti jīrṇāyaḥprakāśakarājisūtasya hemarājijāraṇaṃ caturtham || 3\nloṣṭagartaḥ sudhāliptaś cūrṇena saguḍena vā\ngāḍhaṃ liptasvasaṃśuṣko yantro 'yaṃ bhūdharo mataḥ // Rsdhy_157*\njīrṇahemākhyarājiśca sūtaṃ yantre ca bhūdhare\nkṣiptvā vai ṣoḍaśāṃśena śuddhagandhakacūrṇakam // Rsdhy_158*\nmukhe koḍīyakaṃ dadyād adhovakraṃ pidhānake\nvastramṛttikayā limpet haṭhāgniṃ jvālayettathā // Rsdhy_159*\nṣoḍaśāṃśaṃ muhurdadyāt muhuḥ koḍīyakaṃ tathā\npāradāt ṣaḍguṇo yāvaj jīryate śuddhagandhakaḥ // Rsdhy_160*\nbhaved dārḍhyaṃ ca rāgena jīrṇe sūtena gandhake\nrūpyaṃ tāmraṃ tathā lohaṃ vaṅgaṃ nāgaṃ ca pittalam // Rsdhy_161*\nkāṃsyaṃ ca saptalohāni rasenābhyañjya gālayet\ntithivarṇaṃ bhavaty evaṃ suvarṇaṃ naiva saṃśayaḥ // Rsdhy_162*\niha kūpavahmoṣṭabandhaḥ kāñcikahastamāno garte sudhāyāś chohayā lipto yadi vāguḍaṃ sahitena cūrṇena liptaḥ śuṣkaḥ san || 1\nbhūdharanāmāyaṃ yantraḥ procyate || 2\ntataḥ kācaliptamṛttikākāṃsyaṃ śarāve jīrṇe hemarājiṃ sūtaṃ tathāṣoḍaśabhāgena śuddhagandhakacūrṇaṃ vā kṣiptvopari mukhakācaliptamṛttikākoḍīyakaṃ dattvā karpaṭamṛttikayā liptvā taṃ śarāvaṃ sampuṭaṃ bhūdharayantramadhye muktvā haṭhāgnirjvālanīyaḥ || 3\nśuddhaṃ gandhakasvarūpaṃ ca gurumukhād avajñeyam || 4\nyataḥ sarvasminn apyatra granthe 'nyatrāpi ca śuddhagandhaka eva kīcanasi dvimūlabījam || 5\nata eva sarvatra gandhakaśuddhiyuktir gopitaiṣeti jñeyam || 6\nsadoṣe ca gandhake jārite na kāryasiddhiriti tu gurumukhād gandhakaśuddhir avagantavyā || 7\ntathā pūrvakṣiptagandhakaṣoḍaśabhāge jīrṇe punaḥ koḍīyakamūrchāyāśugandhakaṣoḍaśabhāgaṃ kṣiptvā koḍīyakaṃ dattvā haṭhāgnir jvālanīyaḥ || 8\nevaṃ ca rasāt ṣaḍguṇaśuddhagandhake jīrṇe 'tīvaraktaḥ pārado bhavati || 9\ntena ca rasena rūpyaṃ tāmraṃ lohaṃ vaṅgaṃ nāgaṃ pittalaṃ kāṃsyaṃ ceti sapta lohāni abhyañjya gālitāni pañcadaśasuvarṇāni bhavanti || 10\niti jīrṇahemarājisūtasya gandhakajāraṇaṃ pañcamam || 11\nkhaṭikā 1 lavaṇam 2 tūrī 2 gairikadhātur 4 jīkakam 5\nsaṃśodhane suvarṇasya tv imāḥ syuḥ pañca mṛttikāḥ // Rsdhy_163*\nprakṣipya bhūdhare yantre pāradaṃ jīrṇagandhakam\nkṣiptvā manaḥśilāsattvaṃ sūtād dvātriṃśadaṃśakam // Rsdhy_164*\nmukhe koḍīyakaṃ dadyād adhovaktre pidhānakam\nvastramṛttikayā limpet haṭhāgniṃ jvālayettataḥ // Rsdhy_165*\njīrṇe jīrṇe muhurdadyād aktāṃśaṃ sūtaśodhakaḥ\nsūtatulyaṃ tv idaṃ jāryaṃ na tu hīnaṃ na cādhikam // Rsdhy_166*\njīrṇe manaḥśilāsattve pañca vakṣyāmi mṛttikāḥ\ndādhīcheda 2 kaṣā 3 vartta 4 śodhane hema śudhyati // Rsdhy_167*\niha khaṭikā || 1\nlavaṇam || 2\ntūrī || 3\ngairikavarṇikājīkaka ityetābhiḥ pañcabhir mṛttikābhiḥ parīkṣakāḥ kanakaṃ parīkṣyaṃ tena yathā || 4\nkanakapattrāṇi kāñjikena kledayitvā rajakatyaktatūrīśuṣkalagadakaṃ lavaṇena samabhogena cūrṇayitvā karparaḥ paricūrṇas tadupari pattraṃ punaścūrṇaṃ punaḥ pattramevaṃ pattrāṇy uparyupari muktvopari punaḥ karparaṃ dattvā cūrṇena sarvataḥ pārśve vācchādya yāvadbhiḥ karparapuṭa ācchādyate tāvanti chagaṇakāni khaḍakitvāgni dattvā mucyate yadi ca jvalitvā svayaṃ tiṣṭhati || 5\ntadā punar dvitīyavāraṃ chagaṇakhaṇḍakapūrṇaḥ puṭo deyaḥ || 6\nevaṃ yadi malādhikyaṃ tadā tṛtīyo deyaḥ || 7\nevaṃ citrakṣaṭakhaṭikayāpi golakakhaṭikayā vā lavaṇamiśrayāpi puṭadvayatrayadānena tadeva kāryam || 8\natha yadyeva jñāyate || 9\neva kṛte'pi sarvathā na śuddhaṃ dravyaṃ yadi vāvadūlotādikudhātumasādhikyaṃ tadāmasavāravarṇikayā jīkakeṇa vā lavaṇamiśreṇa pūrvarītyaiva puṭadvayatrayadāne sarvamalaśuddhiḥ || 10\niti pañcamṛtsnābhiḥ sarvadoṣaśuddhiḥ || 11\ntathā caturdaśavarṇikādaśīkādaśayanavāś ceti sampratikale svarṇaparamasīmā ataḥ paraṃ śodhane 'pi kṛte na hi karṇikāvṛddhiḥ || 12\ntathā śodhanacūrṇaṃ yadi dhmāyate tadā yo rūpyādidhātuś cīrṇo bhavati so 'pi labhyate || 13\ntathā rūpyaṃ karpare kṣiptvoparisīsakaṃ kṣipyate'dho jālyate tato dvāv api sarāvedākatrabhūtvābhramatastadāvasīsakarajatamalaṃ caritvā karparalagitāgaraṇarakṣāṅgulapramāṇaś caramadhye milati || 14\nśuddharūpyarasaśca yadi bhrāntas tiṣṭhati tadā jñeyaṃ śuddho rūpyarasaḥ || 15\nrakṣāyāṃ dhyātāyāṃ cīrṇatāmṛdi dhātavo labhyante || 16\nityādivijñamukhair jñeyam || 17\natha mūlagranthavyākhyā || 18\nbhūdharayantre śarāvasampuṭe jīrṇaṃ gandhakaṃ rasaṃ kṣiptvā dvātriṃśattamena manaḥśilāsattvaṃ ca kṣiptvā mukhe koḍīyakaṃ dattvā karpaṭamṛttikayā ca liptvā haṭhāgniṃ jvālayet jīrṇe ca manaḥśilāsattve punardvātriṃśattamena bhāgena tasya kṣepaḥ || 19\nevaṃ punaḥ punaḥ kṣepaṇasūtatulyaṃ manaḥśilāsattvaṃ jāryam || 20\nna hīnaṃ na cādhikam || 21\nevaṃ manaḥśilāsattve jīrṇe pāradena saptalohānyabhyaṅgagālitāni hemarūpāṇi bhavanti || 22\ntacca hema pañcabhir mṛttikābhiḥ śodhanikāṃ sahate || 23\ntathādādyachedakaṣāvarttaśodhanaśuddhaṃ ca jāyate || 24\niti jīrṇagandhakasūtasya manaḥśilāsattvajāraṇaṃ ṣaṣṭham || 25\netāvadbhiḥ saṃskāraiḥ saṃskṛto raso lohasādhaka eva || 26\nataḥ paraṃ ca ye saṃskārā yāni ca jāraṇāni tāni dehalohasādhakānīti || 27\ntatra saptamaṃ khāparasattvajāraṇam āha || 28\nsūtaṃ jīrṇaśilāsattvaṃ lohakhalve catuṣpade\nkṣiptvā khāparasattvasya catuḥṣaṣṭyaṃśacūrṇakam // Rsdhy_168*\nthūthāviḍena sampiṣya mṛdvagniṃ jvālayed adhaḥ\njīrṇe jīrṇe muhuḥ kṣiptvā jāryam aṣṭaguṇaṃ rasāt // Rsdhy_169*\njīrṇe puṣpākṣasattve ca sasneho jāyate rasaḥ\njīryate 'nnapathaṃ vaktraṃ sampratyūrdhvaṃ ca pāradaḥ // Rsdhy_170*\ncatuṣpāde lohaṣairaleṣāparasūtvaṃ tasmāccatuḥṣaṣṭiguṇaṃ jīrṇamanaḥśilāsattvaṃ pāradaṃ ca kṣiptvā thūthāviḍena saṃpiṣann adho mṛduvahnir jvālayet || 1\natratane ca khāparasattve jīrṇe punaḥ 64 bhāgena tadeva kṣepyam || 2\nevaṃ punaḥ punaḥ kṣiptvā rasādaṣṭaguṇaṃ khāparasattvaṃ jāraṇīyam || 3\ntataḥ pāradaḥ sasneho vā saṃgratyūrdhvam annapathahīrakaṃ jīryati || 4\niti jīrṇaśilāsattvasya tasya khāparasattvajāraṇaṃ saptamam || 5\ntridhānnapathavakrāṇāṃ madhyād ekaṃ ca hīrakam\nyena sūtena saṃjīrṇaṃ sattvaṃ puṣpākṣasambhavam // Rsdhy_171*\nprakṣipya lohasattve tau catuṣpāda ubhāv api\nthūthāviḍena saṃpiṣyan mṛdvagniṃ jvālayedadhaḥ // Rsdhy_172*\njvālyo 'gnistāvatā yāvaj jīryate sa ca hīrakaḥ\nhīrake 'nnapathe jīrṇe sarvavyāpī bhavedrasaḥ // Rsdhy_173*\nilāgre tribhiḥ prakārairannapathahīrakāṇāṃ niṣpattiṃ bhaṇiṣyati || 1\ntatas teṣāṃ prakāratrayāṇāṃ madhyātprathamamekatamena prakāreṇa niṣpannam annapathe hīrakabhasma tathā jīrṇakhāparasattvaṃ sutaṃ cobhāv api catuṣpāde lohakhalve kṣiptvā thūthāviḍena piṣan kharalādho bhāge komalāgniṃ jvālayet || 2\ntāvat yāvatā sarvaṃ hīrakabhasma jīryati || 3\ntato hīrake jīrṇe sati rasaḥ sarvavyāpīti dehalohavyāpako bhavati || 4\niti jīrṇakhāparasattvasūtasyānnapathahīrake jāraṇamaṣṭamam || 5\nevaṃbhūtastu sūto 'yaṃ raudrasaṃhārakārakaḥ\nyatkiṃciddīyate tasya rasoparasavātakaḥ // Rsdhy_174*\ntatsarvaṃ grasate vegāt yathā devo maheśvaraḥ\nkṣaṇena jāyate jīrṇaṃ tanmukhe patitaṃ tu yat // Rsdhy_175*\nsphāṭikāntāni ratnāni jīryante cātivegataḥ\ntataḥ koṭiguṇe jīrṇe śaṅkhavedhī bhavedrasaḥ // Rsdhy_176*\ntatkṣaṇād amaratvaṃ ca khecaratvaṃ dadāti ca\najīrṇaṃ tumbābījaṃ tu sūtakaṃ yastu vātayet\nbrahmahā sa durācāro mama drohī maheśvari // Rsdhy_177*\ntasmātsarvaprayatnena jāritaṃ mārayedrasam\nsaṃsthāpya gomayaṃ bhūmau paścāt mūṣāṃ tadopari // Rsdhy_178*\ntanmadhye kaṭutumbyotthaṃ tailaṃ dattvā rasaṃ kṣipet\nkākamācīraso deyas tailatulyastataḥ punaḥ // Rsdhy_179*\ngandhakaṃ vrīhimātraṃ ca kṣiptvā taṃ ca nirodhayet\ntatpṛṣṭhe śrāvakaṃ dattvā pūrṇatāvadbhiṣak param // Rsdhy_180*\nsvāṅgaśītaṃ ca taṃ jñātvā jīrṇaṃ tailaṃ ca gandhakam\nkākamācīdravaṃ cāgniṃ dattvā dattvā tu jārayet // Rsdhy_181*\nmūṣāyāṃ gomayaṃ sārdraṃ dattvā cādho'tha pāvakam\nṣaḍguṇaṃ gandhakaṃ jāryaṃ sūtasyaivaṃ muṣaṃ bhavet // Rsdhy_182*\ntatsūtaṃ mardayet khalve jambīrotthadravairdinam\ncatuḥṣaṣṭyaṃśakaṃ pūrvaṃ dvātriṃśāṃśaṃ tataḥ punaḥ // Rsdhy_183*\nṣoḍaśāṃśaṃ śuddhahemapattraṃ sūteṣu jārayet\nsāgre sāgre tu tanmardyaṃ jambīrāṇāṃ dravairdṛḍham // Rsdhy_184*\nmūlikā lavaṇaṃ gandham abhāve pittatailayoḥ\npiṣyo jambīranīreṇa hemapattraṃ pralepayet\nityevaṃ jāraṇā kāryā tataḥ sūtaṃ vimārayet // Rsdhy_185*\natha vā nirmuṣaṃ cemaṃ viḍayogena jārayet\nviḍam atra pravakṣyāmi sādhayedbhiṣaguttamaḥ // Rsdhy_186*\nśaṅkhacūrṇaṃ ravikṣīrair ātape bhāvayeddinam\ntadvajjambīrajair dravair dinaikaṃ dhūmasārakam // Rsdhy_187*\nsauvarcalamajāmūtraiḥ kvāthaṃ yāmacatuṣṭayam\nkaṇṭakārīrasaṃ kvāthaṃ dinaikaṃ naramūtrake // Rsdhy_188*\nsājīkṣāraṃ ca kāsīsaṃ tintiṇīkaṃ śilājatu\njambīrotthadravair bhāvyaṃ pṛthak yāmacatuṣṭayam // Rsdhy_189*\njepālabījaṃ tvagghīnaṃ mūlakānāṃ dravair dinam\nsaindhavaṃ ṭaṅkaṇaṃ guñjā śigrumūladravairdinam // Rsdhy_190*\netatsarvaṃ samāṃśaṃ tu mardyaṃ jambīrajairdravaiḥ\ntadgolaṃ rakṣayedyatnāt viḍo 'yaṃ vaḍabānalaḥ // Rsdhy_191*\nanena mardayetsūtaṃ grasate taptakhalvake\nsvarṇābhrasarvalohāni sattvāni grasate kṣaṇāt // Rsdhy_192*\nathānyamate viḍāni || 1\natha jāryavastūnāṃ jīrṇājīrṇatvajñānopāyam āha || 2\nādyo garbhaparaḥ piṇḍaḥ pariṇāmastṛtīyakaḥ\nsūtātaḥ sarvajāryāṇāṃ jāraṇastrividho vidhiḥ // Rsdhy_193*\njārye tu jārite sūte vastreṇa gālite sati\nvastre tiṣṭhati cet sarvam ādyo vai garbhasaṃjñakaḥ // Rsdhy_194*\npunarjāritajārye tu vastrān niḥśeṣanirgate\nkhyāto'lpādadhike sūte soparipiṇḍasaṃjñakaḥ // Rsdhy_195*\njālaṃ kārayatā sute vastrānniḥsarate punaḥ\nsaṃsthite ca nije laulye jīrṇajāryas tṛtīyakaḥ // Rsdhy_196*\natrāpyayamāmnāyaḥ || 1\nihānantaraproktaṃ dhānyābhrakādīnām [..] sa ca [..] tameṣv anyeṣu vastuṣu rase jāriteṣu sasūtakaṃ jīrṇam ajīrṇam eveti vicāraḥ || 2\nprathamo garbhaḥ dvitīyaḥ piṇḍastṛtīyaḥ pariṇāmaka iti trividhaṃ lakṣaṇaṃ bhavati || 3\ntadyathā jāryaṃ vastu jārayitvā raso vastreṇa gālyate tato yadi kiṃcidvastre śeṣaṃ vigālya tiṣṭhati tadā jñeyo'sau garbha iti || 4\ntataḥ punarapi saraś carubhyate tadeva kharale kṣiptvā yathā viḍena peṣitāgnirjvālanīyaḥ || 5\nayaṃ bhāvo jāraṇā yena vidhinā pūrvaṃ bhaṇitāsti sā tena vidhinā jāryauṣadhaṃ vinaivānumānena taptvā punarvastreṇa raso gālanīyaḥ || 6\ntato yadi vastrātpūrvo 'pi niḥsarati nanu kiṃcil lagati paraṃ tolitaḥ sa tu nijataulyādhiko bhavati tadā jñeyo'sau piṇḍa iti || 7\nadyāpi sarvathā na jīrṇamauṣadhamityarthaḥ || 8\ntataḥ punarapi yathā bhaṇitāsti tathaiva jāryauṣadhopakṣepeṇa vinaiva vidhāpunar navavastreṇa raso gālyate || 9\nyadi vastrānniḥsṛto gālitaḥ sannijataulye tiṣṭhati tadā jñeyo'sau pariṇāmaka iti || 10\n* rasenauṣadhasarvathājīrṇa ityarthaḥ |\n* atrādyam etad dvayameva śuddhakṛto yo bhedaḥ śuddhaḥ || v11\niti jāryāṇāṃ jīrṇalakṣaṇādhikāraḥ || 12\niti sāraṇasamāptaḥ || 13\nityevam aṣṭabhiḥ saṃskārair ekādaśo jāraṇāsaṃskāraḥ || 14\nkumbhasyādhaḥ kṛte chidre dvigranthiṃ dorakaṃ kṣipet\nekaṃ madhye paraṃ bāhye kumbhe kāryo galadghaṭī // Rsdhy_197*\nmahoḍākasya mūlānāṃ śrīkhaṇḍena ghaṭe tataḥ\nkṣiptvāyaḥsthālikāmadhye pāradaṃ jīrṇāhīrakam // Rsdhy_198*\nsacchidrāṃ ḍhaṅkaṇīṃ dattvā kumbhaṃ śrīkhaṇḍasaṃbhṛtam\npradhvarāyāṃ ca ḍhaṅkaṇyāṃ kṣiptvāgniṃ jvālayeddhaṭhāt // Rsdhy_199*\nśrīpiṇḍo dorakāccyutvā muhuḥ patati pārade // Rsdhy_200*\ntaddagdhasūtasammiśraṃ śvetabhasma prajāyate\ntat kṣiped andhamūṣāyāṃ sākaṃ madhvājyaṭaṅkaṇaiḥ // Rsdhy_201*\ndhmātaṃ satkurute bandhaṃ pāradasya na saṃśayaḥ\nna kṣīyate muhurdhmāte 'tīvaniścalatāṃ gataḥ // Rsdhy_202*\njāryamāṇaśca yaḥ sūtaḥ svayameva nibadhyate\nsa hi siddharasānāṃ hi dehaloho nibadhyati // Rsdhy_203*\niha kumbhasya tale chidram aṅgulipraveśayogyaṃ kṛtvā tatra davarakaṃ kṣiptvā madhye bahirapi ca davarake granthiṃ dattvā tathā kāryaṃ yathā satkumbho galadghaṭī bhavati || 1\ntatra kṣiptauṣadharaso galatītyarthaḥ || 2\ntataḥ sthālikāmadhye jīrṇadorakaṃ pāradaṃ kṣiptvā upari sacchidrā pradhvarā ḍhaṅkaṇī dīyate || 3\ntasyāścopari galadghaṭī kumbhomumutkā mahoḍākamūlānāṃ śrīṣaṇḍena sakumbho bhriyate || 4\ntataḥ sthālikāyā adhastāc caturo yāmān haṭhāgnir jvālanīyaḥ || 5\nevaṃ ca yathā yathā kumbhamadhyāḍḍhaṅkaṇī chidreṇa davarakād galitvā tuṣarasaḥ pārade patati tathā tathāgnidagdhaḥ pāradaḥ śvetabhasma bhavati || 6\ntataśca tatsūtabhasma madhvājyaṭaṅkaṇaiḥ sākaṃ bandhamūṣāyāṃ kṣiptvā dhmāyate || 7\ntataḥ pārado dhmātaḥ san badhyate || 8\nko 'rthaḥ anekaśo 'tyarthaṃ dhmāto'pi niścalo bhavati na punaḥ kṣīyate || 9\nyaḥ pārado jāryamāṇaḥ san badhyate svayameva nibadhyate nirāyāsabaddho bhavati sa hi siddharasa ityucyate || 10\nsa ca dehalohānāṃ vedhakaḥ syāt || 11\ntadedaṃ pūrvoktayuktyāsau siddharaso niṣpannaḥ || 12\natha siddharasasya phalamāha || 13\nmṛgasyākṛṣṇanetre ca prarohatyandhacakṣuṣi\nrasābhyakte tayoḥ pīḍā naśyatyandhaśca paśyati // Rsdhy_204*\nraso vaktre sthito yasya tadgatiḥ khe na hanyate // Rsdhy_205*\nmriyate na viṣeṇāpi dahyate naiva vahninā\nākāśe siddhavidyasya mṛto jīvati tatkṣaṇāt // Rsdhy_206*\nmaṇimantrauṣadhebhyo 'pi prabhāvātiśayo mahān\nmṛtasaṃjīvano nāma rasabandhaḥ prakīrtitaḥ // Rsdhy_207*\nmṛgasya netre akṛṣṇarasenābhyete || 1\nnetrayoḥ pīḍā naśyati || 2\nandhacakṣuṣi siddharasāñjane kṛte'ndhaḥ paśyati || 3\ntathā yasya mukhe siddharasaguṭikā tiṣṭhati tasyākāśe gatir devadānavagandharvasiddhayakṣakhecarair na hanyate || 4\ntathā siddharase mukhe sthite viṣeṇa na mriyate || 5\nagninā na dahyate || 6\nākāśe siddharasavidyaśca bhavati || 7\nmṛto mūrchitaḥ san tatkṣaṇājjīvati || 8\ntathā maṇimantramahauṣadhebhyo 'pi siddharasasya prabhāvātiśayo mahīyān || 9\nasau mṛtajīvano nāma rasabandhaḥ kathitaḥ || 10\nko 'rthaḥ mṛta iva mṛtaḥ || 11\nsarpadaṃśavahnidāhajalaplāvaśastraghātaviṣādiduṣṭaprayogair mūrchitaḥ yaḥ kenāpi jīvayituṃ na śakyate so 'pi mukhe kṣiptasyāsya rasasya prabhāveṇa kṣaṇād eva jīvati || 12\niti jīrṇavajrasūtasya bandhasaṃskāro dvādaśaḥ || 13\nbaddhasūtacatuḥṣaṣṭipalāny āvartayet sudhīḥ\nhemarājicatuḥṣaṣṭipalāny āvartayet pṛthak // Rsdhy_208*\nḍhālayeddhemarājiṃ tāṃ baddhasūtadravopari\nraktaṣoṭo bhavatyevaṃ saṃskāraḥ sāraṇo mataḥ // Rsdhy_209*\npūrvoktayuktyā baddhasūtasya catuḥṣaṣṭipalāni gālayitvā tato dvitīyamuṣāyāṃ hemarājicatuḥṣaṣṭipalāni gālayet || 1\ntatastāni hemarājicatuḥṣaṣṭipalāni gālitabaddhasūtacatuḥṣaṣṭipalopari ḍhālanīyāni || 2\ntata ubhayaṃ militvā raktaṣoṭo bhavati || 3\nevameṣa sāraṇasaṃskāraḥ procyate || 4\niti baddhasūtasya sāraṇasaṃskārastrayodaśaḥ || 5\ntāramadhyagataṃ kṛtvā pūrvavatpātayedrasam\nhemapiṣṭānusaṃpiṣṭaṃ kumārīrasamarditam // Rsdhy_210*\nuparisthasya bhāṇḍasya budhnasaṃlepitaṃ dhruvam\nevaṃ tu gandhakaṃ tāmrarajate hāṭake tathā\npunaḥ punastathā pātyaṃ cetthaṃ saṃsārayettataḥ // Rsdhy_211*\nraktaṣoṭasya yāvanto gadyāṇāḥ sāraṇe kṛte\ndvighnāḥ śuddhaśilāyāste bhṛśaṃ cūrṇīkṛtā muhuḥ // Rsdhy_212*\nvistīrṇakācakūpyāṃ tad deyaṃ cūrṇamuparyadhaḥ\nraktaṣoṭaṃ ca tadgarbhe kṣiptvāsya cābhracācikam // Rsdhy_213*\nkūpikāyāṃ veṣṭanāni sapta deyāni ca mṛdaḥ\nnarapramāṇikaṃ gartaṃ khanitvā chaṇakair bhṛtam // Rsdhy_214*\ntadgarbhe kūpikāṃ kṣiptvā haṭhāgniṃ jvālayet tataḥ\nsvāṅgaśītaṃ ca tad grāhyam etanmāraṇam ucyate // Rsdhy_215*\niha sāraṇasaṃskāre kṛte yāvanto raktaṣoṭasya gadyāṇā bhavanti tebhyo dviguṇāttu śuddhamanaḥśilāgadyāṇān gāḍhaṃ sūkṣmacūrṇarūpān kṛtvā prauḍhakācakūpīmadhye 'rdhacūrṇaṃ kṣiptvā tato raktaṣoṭaṃ muktvā punarupari śeṣaṃ manaḥśilācūrṇam adhaḥ kṣiptvā kūpīmadhye'dhaścūrṇaṃ kṣiptvā tato raktaṣoṭaṃ muktvā punarupari śeṣaṃ manaḥśilācūrṇamadhaḥ liptvā kūpīdvāre 'bhrasya cātikāṃ dattvā saptatāraṃ tasyāṃ kūpikāyāṃ paritaḥ karpaṭamṛttikāṃ dattvāraṇyachāṇakaiḥ pūrṇāyāṃ puruṣapramāṇakhanitagartāyāṃ madhye kūpīṃ muktvā haṭhāgnir jvālanīyaḥ || 1\nyadi ca jvalitā svayaṃ śītalaṃ bhavati tadā kūpīmadhyāt sa raso grāhyaḥ || 2\netanmāraṇam ucyate || 3\natrāmnāyaḥ || 4\nkhaḍḍāyām ardhaṃ yāvacchaṇakāni muktvopari kūpī mucyate tataḥ pārśveṣattathopari chāṇakair gartā bhriyate || 5\niti sāritasūtasya māraṇasaṃskāraś caturdaśaḥ || 6\nsaṃskārair manusaṃkhyaiśca sūtaḥ saṃskṛtya māritaḥ\nkhalve kṣiptvā sa sampiṣṭaḥ procyate pratisāraṇam // Rsdhy_216*\niha manusaṃkhyaiś caturdaśabhiḥ saṃskārair anantaroktaiḥ saṃskṛtya yo māritasūtaḥ sukhalve kṣiptvātyarthaṃ piṣyate || 1\netat pratisāraṇaṃ bhaṇyate || 2\niti māritasūtasya pratisāraṇasaṃskāraḥ pañcadaśaḥ || 3\nmāritaṃ mṛtanāgena hema tasyāpi cūrṇakam\nyatpratisāraṇe kṣipyam etat krāmaṇam ucyate // Rsdhy_217*\niha mṛtasīsakena kāñcanaṃ sārayitvā tasya mṛtakāñcanasya cūrṇaṃ yat pratisāritarase kṣipyate || 1\netat krāmaṇaṃ kathyate || 2\niti pratisāritasūtasya krāmaṇasaṃskāraḥ ṣoḍaśaḥ || 3\nnāgakāñcanamāraṇavidhiś cāgre svayameva vakṣyati || 4\nnāgavallyāśca patreṇa tadataṃttāmitaram(?)\nratimātraṃ kṣipet kuryān nāgapatrasya veḍhanīm // Rsdhy_218*\ngālayitvātha taccūrṇaṃ sarvaloheṣu nikṣipet\ngālyamāneṣu tāyeta sahasrasya pravedhakam // Rsdhy_219*\niha prathamaṃ śuddhanāgasyaikena patrevadyena patraṃ kṛtvā tatra ratimātraṃ kramitaṃ rasaṃ kṣiptvā nārāpatrasthātanugālayitvā veḍhanīṃ ca kṛtvā tāṃ veḍhanīṃ gālayet |\ntataścūrṇaṃ bhavati |\ntataḥ pūrvoktāni sarvāṇyapi nāgavaṅgādilohāni ratisahasramātrāṇi gālayitvā bhramatyeva loharase ratimātraṃ veḍhanīrasaṃ cūrṇaṃ kṣipet |\ntatas tale saktaṃ suvarṇaṃ grāhyam |\n* eṣa sahasravedhako rasaḥ |\n* iti krāmitasūtasya vedhakasaṃskāraḥ saptadaśaḥ || v1\ngālite nāgagadyāṇe sūtagadyāṇakaṃ kṣipet\ntaccūrṇamadhye kṣeptavyo gadyāṇo gaṃdhakasya ca // Rsdhy_220*\nsarjikāyāśca gadyāṇe milite syāccatuṣṭayam\ncūrṇaṃ sampiṣya kartavyaṃ jalenāloḍayettataḥ // Rsdhy_221*\nśarāvasampuṭe kṣiptvā nīrandhravastramṛtsnayā\nhastapramāṇikaṃ gartaṃ khanitvā chāṇakairbhṛtam // Rsdhy_222*\nśarāvasampuṭaṃ garte kṣiptvāgnirjvālayettataḥ\nsvāṅgaśītaṃ gṛhītvā tat kartavyaṃ sūkṣmacūrṇakam // Rsdhy_223*\ngālite viddhasūte'tha kṣiptvā sarṣapamātrakam\nevaṃ kṛte ca sūtasyodghāṭanaṃ jāyate dhruvam // Rsdhy_224*\ntatastasya cūrṇasya madhye gandhakasya gadyāṇakaḥ || 1\nsarjikāyāśca gadyāṇakaḥ kṣepyaḥ || 2\ntato gālitanāgagadyāṇakaḥ 1 sūtagadyāṇakaḥ 2 gandhakagadyāṇakaḥ 1 evaṃ gadyāṇakacatuṣṭayaṃ melayitvā gāḍhaṃ sampiṣya cūrṇaṃ kṛtvā jalenāloḍayitvā punaḥ śoṣayitvā tataḥ śarāvasampuṭe kṣiptvā sampuṭasaṃdhau ca vastramṛttikāṃ dattvā tato hastapramāṇāyāṃ gartāyāṃ madhye chāṇakāni kṣiptvopari śarāvasampuṭaṃ dattvā muktvā punaḥ pārśveṣūpari chāṇakaiḥ khaṇḍībhūtvāgnir jvālanīyaḥ || 3\nyadi ca jvalitvā na svayaṃ sthito bhavati tadā sampuṭamadhyād auṣadhaṃ gṛhītvā sūkṣmacūrṇaṃ kṛtvā vedhasaṃskṛtasya gālitasya rasasya madhye sarṣapamātraṃ gadyāṇacatuṣṭayaṃ sūkṣmacūrṇaṃ kṣipet || 4\natra ca sūtamadhye kṣepyauṣadhasya pramāṇaṃ bhaṇitam || 5\nna punarviddharasasya || 6\ntathā gurubhirapyasya pramāṇaṃ noktam || 7\ntato'numāneneti jñāyate || 8\npaścātsarvatra catuḥṣaṣṭipalāni rasasya proktāni || 9\ntatastāvatā rasena yāvadauṣadhaṃ vedhasaṃskāre kriyamāṇe niṣpannaṃ tāvat evauṣadhasya rasasya madhye gadyāṇakacatuṣṭayaṃ pūrṇaṃ sarṣapamātraṃ kṣeptavyam || 10\ndivā śrīgurvājñayā yāvatpramāṇaṃ jānāti || 11\nevaṃ sarṣapamātre cūrṇe kṣipte viddhasūtasyodghāṭanaṃ bhavati || 12\nudghāṭanaṃ nāma sarvadhātuvedhe sarvarogāpahāre ca || 13\nityaṣṭādaśaḥ saṃskāraḥ || 14\njīvaśulvasya bhāgaikaṃ dvau bhāgau śuddhahemajau\nbhāgatrayaṃ samāvartapattraṃ kuryāt sujadukam // Rsdhy_225*\nnimbukānāṃ rasaiḥ kṣuttvā yannāttaṃ śilayāmṛtam\ntena lepaḥ pradātavyo jaḍapattrasya pakṣayoḥ // Rsdhy_226*\ncitrakūṭasya ṣaḍbhāgaṃ bhāgaikaṃ lavaṇasya ca\nsamabhāgena saṃcūrṇya bhartavyā sthālikā tataḥ // Rsdhy_227*\nliptaṃ pattraṃ ca tanmadhye bruḍantaṃ cordhvagaṃ kṣipet\nśarāve'dhomukhe datte kaṇṭhaṃ nīrandhrayenmṛdā // Rsdhy_228*\ntato hy adhomukhīṃ dadyāc charāvopari ḍhaṅkaṇīm\nsthālikādhaścaturyāmaṃ haṭhāgniṃ jvālayedadhaḥ // Rsdhy_229*\nvidhinā hi ca tenaivaṃ pattraṃ phāḍītrayaṃ bhavet\ngṛhītvā madhyamāṃ phāḍīṃ pakṣaphāḍīdvayaṃ tyajet // Rsdhy_230*\nmadhyaphāḍyāśca cūrṇena hemarājir bhaved dhruvam\ncatuḥṣaṣṭyaṃśadānena jāryaścāṣṭaguṇo rasāt // Rsdhy_231*\niha mānaśulbaṃ mārayitvā punar jīvyate taṃ jīvantaṃ śulvaṃ kathayanti || 1\ntatastacchulbasyaiko bhāgaḥ tathā dvau hemabhāgau evaṃ bhāgatrayaṃ gālayitvā iti tat sthūlaṃ pattraṃ kuryāt || 2\ntato manaḥśilāyāṃ nimbukarasaiśca nāgaṃ mārayitvā jatupattram ubhayapārśvayos tena māritanāgena lepanīyam || 3\ntataścitrakūṭakhaṭīlavaṇayoḥ samabhāgena cūrṇaṃ kṛtvā sthālīṃ bhṛtvā tasya madhye ūrdhvaṃ bruḍantaṃ pattraṃ muktvā mukhe'dhomukhaṃ śarāvaṃ kṛtvā sādha kaṇṭhe mṛdā liptvā śarāvasyoparyadhomukhaṃ ḍhaṅkaṇīṃ dattvā sthālikādhaḥ praharacatuṣkaṃ yāvat haṭhāgnir jvālanīyaḥ || 4\nevaṃ ca kṛte pattrasya phāḍītrayaṃ jāyate || 5\ntato yā madhyamā phāḍī tāṃ gṛhītvā mardanīyaṃ pārśvaphāḍīdvayam ca tyajanīyaṃ yacca madhyaphāḍīcūrṇaṃ sā hemarājir ucyate || 6\ntasya catuḥṣaṣṭitamo bhāgaḥ pūrvoktayuktyā pūrvaproktasya rasasya dātavyaḥ || 7\nevaṃ tāvadyāvadaṣṭaguṇo hemarājiṃ dattvā pūrvoktarītyā jāritā bhavati || 8\niti sarvotkṛṣṭā hemarājiḥ samāptaḥ || 9\nnāgarājistu sāmānyā mākṣakī madhyamā smṛtā\nuttamā ghoṣarājiśca yaḥ prakāśāttaduttamā // Rsdhy_232*\npalaikaṃ tīkṣṇalohasya kāṃsyasyāpi paladvayam\npalāni nava tāmrasya pittalasya palatrayam // Rsdhy_233*\nśilayā mṛtanāgasya tithisaṃkhyāpalāni ca\ntriṃśatpalāni mūṣāyāḥ prakṣipyāvartayet sudhīḥ // Rsdhy_234*\ntataḥ suvarṇamākṣīkaṃ sārdhasaptapalāni ca\nstoke stokena kṣiptvātha śanaiścāvartayet sudhīḥ // Rsdhy_235*\nyāvatastāmrabhāgasya tatsamānaṃ yadā bhavet\nstokaḥ prakāśarājiḥ syāt prathamā parikīrtitā // Rsdhy_236*\niha yā nāgarājiḥ sā sāmānyā svalpakāryakārī || 1\nmākṣikārājir madhyamakāryakārī || 2\nvyoṣarājir uttamā bahukāryakārī || 3\nayaḥprakāśarājistābhyaḥ sarvābhyo rājibhya uttamā sarvottamakārīty arthaḥ || 4\ntataḥ prathamamayaḥprakāśarājir ucyate || 5\npalamekaṃ sāralohasya kāṃsyasya ca paladvayam || 6\npalāni nava śuddhatāmrasya palatrayaṃ pittalāyāḥ || 7\nmanaḥśilāmāritanāgasya pañcadaśapalāni || 8\nevaṃ sarvasaṃkhyāyās triṃśatpalāni mūṣāyāṃ prakṣipyāvartanīyāni || 9\ntataḥ suvarṇamākṣikasya sārdhasaptapalānyānīya stokena madhye kṣiptvā punaḥ śanaistāvadāvartanīyāni yāvatā tāmrabhāgapramāṇāni bhavanti || 10\nayamarthaḥ || 11\ntāmrapalāni nava santi || 12\ntataḥ sarvo rasa āvartayitvā yadā navapalapramāṇo bhavati tadā prathamāsāv ayaḥprakāśarājiḥ kathyate || 13\niti sarvottamāyaḥprakāśarājiḥ kathyate || 14\ntīkṣṇalohasya cūrṇena samānaṃ kāṃsyacūrṇakam\nprakṣipyāvartya mūṣāyāṃ kriyate caikapiṇḍakam // Rsdhy_237*\npiṇḍādardhaguṇaṃ nāgaṃ kṣiptvā jāryaṃ punaḥ punaḥ\nvyoṣarājirbhavejjīrṇe nāge kāṃsyācca ṣaḍguṇe // Rsdhy_238*\nsāralohacūrṇaṃ kāṃsyacūrṇaṃ ca samamātrayā mūṣāyāṃ kṣiptvā tata āvartya ekapiṇḍaṃ kriyate || 1\ntatastasmātpiṇḍād ardhamātrayā śuddhanāgaṃ madhye kṣiptvā mūṣāyāṃ punaḥ punarāvartya jāraṇīyam || 2\ntataḥ punarapyardhamātrayā nāgaṃ kṣiptvā jāryam || 3\nyadi caivaṃ punaḥ punarjāraṇena kāṃsyāt ṣaḍguṇaṃ nāgaṃ jīrṇaṃ bhavati || 4\ntadā vyoṣarājir jāyate || 5\niti vyoṣarājiḥ kāṃsyarājir ityarthaḥ || 6\nśuddhatāmrasya catvāri palānyāvartayet pṛthak\nthūthāpalāni catvāri mākṣikaṃ ca catuḥpalam // Rsdhy_239*\npalāṣṭānāṃ kṛtaṃ cūrṇaṃ stoke stokena prakṣipet\ntāmraśeṣaṃ bhavedyāvad rājirmākṣīkajā matā // Rsdhy_240*\nprathamaṃ śuddhatāmrasya catvāri palāni pṛthag āvartayitvā tatastanmadhye thūthāpalāni catvāri catvāri mākṣīkapalānyevamaṣṭau palāni cūrṇīkṛtya stokena stokena kṣiptvā punaḥ punarāvartya tāvajjārayet || 1\nyāvatā tāmraśeṣaṃ bhavati || 2\nsarvamauṣadhaṃ catvāri palāni jāryata ityarthaḥ || 3\niti mākṣikarājis tṛtīyā || 4\nyāvacchulvasya bhāgaikaṃ śanairāvartayetpṛthak\nśilayā mṛtanāgāṣṭau thūthābhāgacatuṣṭayam // Rsdhy_241*\npiṣṭvā cūrṇīkṛte śulbe stokastokena prakṣipet\nnāgarājir bhavecceyaṃ [.... ....] // Rsdhy_242*\nrājyabhyucchritalohānāṃ cūrṇaṃ kāryaṃ sadā budhaiḥ\ntajjaiśca rājirekaikā jāryā cāṣṭaguṇā rasāt // Rsdhy_243*\nśuddhatāmrasya bhāgamekaṃ mūṣāyāṃ gālayitvā tato manaḥśilāyā bhāgāś catvāro mṛtanāgasya bhāgāstathā catvāraḥ tathā catvāraḥ thūthābhāgāḥ || 1\nevaṃ dvādaśabhāgāṃścūrṇīkṛtya stokena śulvamadhye kṣiptvā tāvadāvartayed yāvattāmraśeṣaṃ bhavati || 2\neṣā nāgarājiḥ procyate || 3\nthūthānāgarājīnāṃ phalamāha rājyabhyucchritalohānām ityādi catasṛṇāmapi rājīnāṃ lohasya cūrṇaṃ kṛtvaikaikarājiḥ || 4\nrasamadhye pūrvoktarasayuktyāṣṭaguṇā jāraṇīyā krameṇeti rājikaraṇavidhiḥ || 5\niti nāgarājiścaturthī || 6\nmaṇaikaṃ rasakasyātha nṛmūtreṇa dinatrayam\nkvāthayitvātape śuṣkaṃ yāmaṃ dugdhena pācayet // Rsdhy_244*\nśuṣkaṃ cūrṇīkṛtaṃ tasmin kṣepyo'ṣṭāṃśaḥ khalasya ca\nṭaṅkaṇakṣāraturyāṃśo 'ṣṭāṃśaḥ pūrvaguḍasya ca // Rsdhy_245*\nsādhite ye mṛdo mūṣe kacūlākāravartule\nekasyāścāntare kṣiptvā mūṣāṃ cūrṇasya vartatām // Rsdhy_246*\naparasyāṃ punarnālaṃ mūrdhaṃ caturdaśāṅgulam\nmṛnmayaṃ chidraraṃ budhne vinyasettāmadhomukhīm // Rsdhy_247*\nniraghnatat samastaṃ ca parito vastramṛtsnayā\nyantras tumbīnalīnāṃ vai kartavyaḥ sattvapātane // Rsdhy_248*\nkoṭhīmadhye kṣipedyantraṃ babbūlakhadirāvalīm\nprabhṛtīnāṃ mṛtāṅgāraiḥ pūrṇaṃ pūrṇaṃ dhamenmuhuḥ // Rsdhy_249*\nsadṛśaiśca vidhṛtyāstumbīnalīmadhyato mukhīm\nmūṣāmadhyād dhṛtaṃ yāvat sarvaṃ veṣāparīyakam // Rsdhy_250*\nrasakasya khāparasya maṇamekaṃ naramūtreṇa dinatrayaṃ kvāthayitvā ātape dattvā śoṣayitvā praharamekaṃ dugdhena pācayitvā punaḥ śoṣayitvā cūrṇīkṛtya tanmadhye'ṣṭabhāgena khalaścaturthabhāgena ṭaṅkaṇakṣāro'ṣṭamabhāgena pūrvaguḍa etāni trīṇi kṣipet || 1\ntato mṛttikayā mūṣādvayaṃ kaccolakasamānaṃ prauḍhaṃ vartulākāraṃ kṛtvā ekasyāṃ mūṣāyāṃ pūrvoktakhāparacūrṇaṃ kṣiptvā sā mūṣādhomukhī nālopari moktavyā || 2\ntataḥ karpaṭamṛttikayā sarvapārśveṣu niśchidraṃ vidhāya sattvapātanāya īdṛśas tumbanalī nāmā yantraḥ kartavyaḥ tataḥ koṭhīmadhye babbūlakhadiram āmbalīprabhṛtīnāṃ līhālakaiḥ pūrayitvā yantraṃ ca tatra kṣiptvā punaḥ punar dhmātvā saṃdaṃśair adhomukhīṃ yantranalīṃ dhūtvā yāvanmātro raso madhyād galitvādhomūṣāyāṃ sameti tat khāparasattvaṃ kathyate || 3\niti khāparasattvapātanavidhiḥ || 4\nśreṣṭhā kaṇayarī khalve peṣyā manaḥśilā budhaiḥ\npidadhyād abhrakeṇāsyaṃ tāṃ kṣiptvā kācakumpake // Rsdhy_251*\ndadyātsalavaṇaṃ dagdhāśmacūrṇaṃ mastakopari\nvastramṛttikayā limpet samagramapi kumpakam // Rsdhy_252*\nbhaṅktvā pakvaghaṭaṃ kaṇṭhe muktvā mṛlliptakumpakam\nhaṭhāgnir jvālanīyo 'dho yāmaṃ dvādaśakaṃ maṇe // Rsdhy_253*\nkumpodaraṃ bhavedriktaṃ sattvaṃ galati kaṇṭhake\nkumpaṃ bhaṅktvā śilāsattvaṃ grāhyaṃ yatnena dhīmatā // Rsdhy_254*\nsarvottamā kaṇayarī manaḥśilā kharale piṣṭvā kumpe kṣiptvā abhrakeṇa kumpamukhaṃ pidhāya lavaṇasahitaṃ dagdhapāṣāṇacūrṇaṃ mastake dattvā vastramṛttikayā sarvāṃ kumpāṃ muktvādho manaḥśilāṃ prati praharadvādaśakaṃ yāvat haṭhāgnir jvālanīyaḥ || 1\ntataḥ sattvamuḍḍīya kaṇṭhe lagati kumbhodaraṃ ca riktaṃ bhavati || 2\nevaṃ kumpaṃ bhaṅktvā kaṇṭhalagnaṃ sattvaṃ grāhyam || 3\niti śilāsattvapātanavidhiḥ || 4\natha triprakāraṃ ṣaḍlohadrutikaraṇaṃ yathā || 5\nbhāvenāpi mṛto bheko yatra kutrāpi labhyate\nsphaṭikaṣṭaṅkaṇakṣāras tasya khoṭā tu sūkṣmakā // Rsdhy_255*\nbhekodaraṃ vidāryātha te kṣepyāḥ sūkṣmakhoṭakāḥ\nghṛtatailādinā digdhaṃ sthālyā bhekaṃ kṣipecca tat // Rsdhy_256*\npradhvarāṃ ḍhaṅkaṇīṃ dattvā sthālī bhūmau nikhanyate\nbhuvaḥ sthālīṃ samākṛṣya hy atītaiḥ ṣaṣṭivāsaraiḥ // Rsdhy_257*\nsthālyā madhyād viśudhyaivaṃ grāhyaṃ tacca samagrakam\nkharle prakṣipya tatsarvaṃ peṣṭavyaṃ cātisūkṣmakam // Rsdhy_258*\ngālayitvātha gadyāṇaṃ himajaṃ tithivarṇakam\ntanmadhye bhekacūrṇasya vallaḥ kṣepyo vicakṣaṇaiḥ // Rsdhy_259*\nna bandho jāyate hemno jātaṃ taddravarūpitam\niyaṃ hemadrutir jātā tajjñairniṣpāditā kila // Rsdhy_260*\nhemāntarnihite valle yathā syātkāñcanī drutiḥ\nkāntalohe tathā rūpye vaṅge nāge tathaiva ca // Rsdhy_261*\ntāmre ṣaṭsvapi loheṣu cūrṇaṃ ṣoḍaśavedhakam\nṣaṇṇāṃ madhyācca lohāṇāṃ kasyāpyekasya gālite // Rsdhy_262*\ngadyāṇe vastramātraṃ ca prakṣiped bhekacūrṇakam\ntallohaṃ dravarūpaṃ syāt tannāmnaiva drutirbhavet // Rsdhy_263*\nṣaḍlohadrutistajjñaiḥ kṛtā bhavetsakarmaṇā\nanayā yāni karmāṇi vakṣyante tāni dhātuṣu // Rsdhy_264*\nsvabhāvena mṛtasya bhekasyodaraṃ vidārya sphāṭikojjvalaṭaṅkaṇakṣārasyātisūkṣmāḥ khoṭāṃs tatra kṣiptvā tato ghṛtatailādinā digdhvā madhye sthāli bhekaṃ muktvopari pradhvarāṃ ḍhaṅkaṇīyaṃ dattvā bhūmimadhye sthālī nikhanyate || 1\nṣaṣṭidinaiḥ punaḥ sthālīmākṛṣya madhyātsarvaṃ gṛhītvā kharale piṣṭvā cūrṇaṃ kāryam || 2\ntataḥ sarvottamaṃ suvarṇagadyāṇakaṃ gālayitvā vallamātraṃ bhekacūrṇaṃ madhye kṣipyate || 3\ntatas tat suvarṇaṃ punarbandhaṃ nāpnoti kiṃtu dravameva tiṣṭhati || 4\niyamevaṃ suvarṇadrutir bhavati || 5\niyaṃ ca suvarṇadrutirevaṃ kāntalohe rūpye vaṅge nāge tāmre ca gadyāṇamātre ca gālite vallamātraṃ bhekacūrṇaṃ kṣipyate || 6\ntato dravarūpāṇi sarvāṇi bhaveyus tattannāmnī ca drutir bhavati || 7\nlohadrutiḥ rūpyadrutiḥ vaṅgadrutiḥ nāgadrutis tāmradrutiśceti || 8\niti ṣaḍlohadrutikaraṇaṃ prathamam || 9\npītāṅgādeva dālīṃ ca pañcāṅgāṃ kuru khaṇḍaśaḥ\nkarpare jvālayitvā ca kartavyaṃ bhasma sūkṣmakam // Rsdhy_265*\nśeṣānte eva pañcāṅgāṃ niśāhvāyāṃ ca vartayet\ntadrasenaiva dātavyā bhāvanāsyaiva bhasmanaḥ // Rsdhy_266*\ngālite caikagadyāṇe tithivarṇe ca hemaje\nprakṣipte bhasmano vallaṃ vallaṃ ca prakṣipet punaḥ // Rsdhy_267*\nevaṃ gadyāṇamadhye ca jāryo gadyāṇakaḥ sadā\nitthaṃ hemadrutirjātā sarvaloheṣvayaṃ vidhiḥ // Rsdhy_268*\npañcāṅgapītadevadālīkhaṇḍāni kṛtvā karpare jvālayitvā gāḍhaṃ bhasma kriyate tatastasyā eva devadālyā rasena bhāvanā tasya bhasmano dātavyā || 1\ntataḥ pañcadaśavarṇikakāñcanagadyāṇakaṃ gālayitvā vallamātraṃ devadālībhasma kṣiptvā jāraṇīyam || 2\nevaṃ punaḥpunarvallamātrakṣepe yadā gadyāṇakamātraṃ bhasma jīrṇaṃ syāttadā kāñcanadrutir bhavati || 3\nevaṃ lohādiṣvapi devadālībhasmajāraṇena tattannāmnī drutirbhavati || 4\niti ṣaḍlohadrutikaraṇaṃ dvitīyam || 5\njvālayetkarpare śvetaṃ devadālyaṅgapañcakam\ngomūtrairbhāvanā deyā bhasmanastvekaviṃśatiḥ // Rsdhy_269*\ntataḥ ṣaṭsvapi loheṣu kāryaḥ prāgudito vidhiḥ\njāyate ṣaṭsu loheṣu drutirevaṃ na saṃśayaḥ // Rsdhy_270*\nśvetadevadālipañcāṅgakhaṇḍāni kṛtvā karpare jvālayitvā bhasma kṛtvaikaviṃśatibhāvanāṃ gomūtreṇa bhasmano dattvā pūrvavat ṣaḍlohamadhye śvetadevadālībhasma lepyam || 1\nsarvalohānāṃ drutirbhavati || 2\niti ṣaḍlohadrutikaraṇaṃ tṛtīyam || 3\nevaṃ lohadrutikaraṇasya trayo bhedāḥ || 4\nnāgaṃ manaḥśilā hanti haritālaṃ ca vaṅgakam\nhiṅgulena tathā lohaṃ tāmraṃ ca śuddhagandhakam // Rsdhy_271*\nrūpyaṃ ca tilamākṣīkaṃ svarṇaṃ nāgena hanyate\nyathā tāmravidhiḥ proktaḥ sa vidhiḥ pañcamāraṇe // Rsdhy_272*\nmanaḥśilayā nāgaṃ haritālena vaṅgaṃ hiṅgulena lohaṃ śuddhagandhakena tāmraṃ tilamākṣikeṇa rūpyaṃ nāgena suvarṇaṃ ca mriyate || 1\ntato yena vidhineti || 2\npattraṃ tāmrasya cūrṇaṃ vā kṛtvā muñcetpṛthak sudhīḥ\nśuddhagandhakacūrṇaṃ ca tāmrācca dviguṇīkṛtam // Rsdhy_273*\nkṣuṇṇaṃ rasena kumāryā dugdhena tadasaṃbhave\ntasya pūpāddvayasyāntaḥ prakṣipet tāmrapattrakam // Rsdhy_274*\nśarāvasampuṭasyāntas tat kṣiptvā lipya mṛtsnayā\nsaṃdhivastramṛdā liptvā kaṭāhe tatkṣipet puṭam // Rsdhy_275*\nchāṇakāni kaṭāhītat kṣiptvāgniṃ jvālayettataḥ\njvalite śītalībhūte tāmraṃ grāhyaṃ mṛtaṃ budhaiḥ // Rsdhy_276*\ntāmrasya pattraṃ vā cūrṇaṃ kṛtvā tatastāmraṃ dviguṇaṃ śuddhaṃ gandhakacūrṇaṃ kumārīrase nāgo dugdhena vā gāḍhaṃ mṛditvā pūpādvayaṃ ca kṛtvā madhye pūrvakṛtatāmrapattracūrṇaṃ vā kṣiptvā pūpādvayaṃ śarāvasampuṭe muktvā saṃdhau vastramṛttikayā liptvā sarvato mṛttikayā liptvā kaṭāhamadhye śarāvasampuṭe kṣiptvā chāṇakaiśca kaṭāhaṃ bhṛtvā nirjvālanīyaḥ || 1\ntato jvalitvā śītale jāte sati tāmraṃ mṛtaṃ grāhyam || 2\niti tāmramāraṇavidhiḥ || 3\nyena vidhinā gandhakenātra tāmraṃ māritaṃ tenaiva vidhinā nāgādīni pañca lohāni kārye sati māraṇīyāni || 4\niti ṣaḍlohamāraṇavidhiḥ || 5\nbījapūrasya yadvṛntaṃ kuryāduttārya randhrakam\ntanmadhye hīrakaṃ jātyaṃ kṣiptvā vṛntena chādayet // Rsdhy_277*\nbījapūraṃ samagraṃ tu veṣṭayedvastramṛtsnayā\ndairghye cādhastathā vyāse gartaṃ hastapramāṇakam // Rsdhy_278*\nchāṇakaiḥ sthāpitaiḥ pūrṇe tadgarte bījapūrakam\npidadhyātkarpareṇāsyaṃ madhye vahniṃ kṣipettataḥ // Rsdhy_279*\njvalitvā śītalībhūte navanavairbījapūrakaiḥ(?)\npunaḥ punaḥ prakartavyo navavelamayaṃ vidhiḥ // Rsdhy_280*\nnisāhāyāṃ ca saṃvartya susūkṣmā vaḍhavā ikā\ntatpiṇḍāntaḥ kṣipedvarjaṃ piṇḍaḥ śarāvasampuṭe // Rsdhy_281*\nbhartavyā prākkṛtā gartā chāṇakaiḥ sthāpitaiḥ punaḥ\ntatpṛṣṭhaṃ vastramṛlliptaṃ gartāṃ garbhe pacet sudhīḥ // Rsdhy_282*\nnūnnābhir vaḍavāibhir navadhā saṃpacenmuhuḥ\ntato rājabadaryāśca śākhā kisalayātmikā // Rsdhy_283*\ntāṃ gṛhītvātha tadgarbhe randhraṃ kuryādvicakṣaṇaḥ\nnesahiṅgum adhaścordhvaṃ dattvā taṃ hīrakaṃ kṣipet // Rsdhy_284*\nvastramṛdātha nīrandhraśākhākisalayaṃ tataḥ\nprākpramuktagartāyāṃ navadhā pūrvarītijā // Rsdhy_285*\nnesahiṅgumaye khoṭe randhraṃ kṛtvātha hīrakam\nkṣiptvāsyaṃ hiṅgunācchādya muṣarimāṣapīṭhikā // Rsdhy_286*\nkṣiptvā tattailasampūrṇe pātre'gniṃ jvālayedadhaḥ\nyuktyaivaṃ navadhā kāryaṃ hiṅgukhoṭe nave nave // Rsdhy_287*\nvidhinā tripatho jātyo hīrako jāyate sphuṭam\nthūthāviḍena sampiṣya rase jārayate sudhīḥ // Rsdhy_288*\nbījapūrasya vṛntam utpāṭya madhye utkīrya randhraṃ kṛtvā tatra hīrakaṃ jātyaṃ kṣiptvopari vṛntenācchādya vastramṛttikayā samagraṃ bījapūrakaṃ veṣṭayitvā tato hastamātraṃ dīrghā hastamātraṃ pṛthulā hastamātraṃ cādha evaṃ gartāṃ kṛtvā sthāpitaiḥ chāṇakaiḥ pūrayitvā tatra bījapūrakaṃ muktvopari mukhe karparaṃ dattvā chāṇakeṣu vahnir deyaḥ |\ntato jvalitvā śītalībhūte vīḍāpūrvaṃ tataḥ punardvitīyaṃ bījapūramānīya pūrvavatsarvaṃ kṛtvā gartāyāṃ hīrakabījapūre kṣiptvā chāṇakāni jvālayitvā śītalībhūte sati bījapūramadhyāddhīrako grāhyaḥ |\nevaṃ navanavavāraṃ navanavair bījapūraiḥ sa eva hīrakaḥ pacanīyaḥ |\ntato vaḍavāikānisāhāyāṃ vartayitvā tat piṇḍaṃ kṛtvā tatra madhye sa eva hīrakaḥ kṣepyaḥ |\ntatastaṃ piṇḍaṃ śarāvasampuṭāntaḥ kṣiptvā sarvato vastramṛttikayā liptvā pūrvataḥ kṛtagartāṃ chāṇakaiḥ bhṛtvā tasyāṃ gartāyāṃ śarāvasampuṭaṃ madhye muktvāgnir jvālanīyaḥ |\n* tataḥ śītalībhūte punaranyāsāṃ vaḍavāikānāṃ piṇḍamadhye tameva hīrakaṃ kṣiptvā tathaiva jvālayitvā hīrako grāhyaḥ |\n* evaṃ navavāraṃ navanavābhir vaḍavāikābhiḥ sa eva pacanīyaḥ rājabadaryāḥ kisalayarūpāṃ komalāṃ śākhāmānīya tasyāṃ chidraṃ kṛtvā nesahiṅguṃ tatrādha ūrdhvaṃ ca dattvā chidramadhye tameva hīrakaṃ kṣiptvā vastramṛttikayā nicchādya pūrvaṃ chāṇakapūrṇagartāyāṃ pacet || v1\ntataḥ punarbadarīśākhākisalayacchidre hīrakaṃ kṣiptvā tathaiva gartāyāṃ pacanīyaḥ || 2\nevaṃ navavāraṃ navanavo rājabadarīśākhākisalayaiḥ sa eva hīrakaḥ pacanīyaḥ || 3\ntato mahato nesahiṅgukhoṭasya madhye randhraṃ kṛtvā tameva hīrakaṃ kṣiptvā mukhaṃ ca nesahiṅgunā ācchādyopari māṣapīṭhīṃ dadyāt tatastailapūrṇe pātre taṃ hiṅgukhoṭaṃ kṣiptvādho 'gnir jvālanīyaḥ || 4\ntataḥ punarapi nave hiṅgukhoṭe tathaiva || 5\nevaṃ navavāraṃ navanavair nesahiṅgukhoṭaiḥ sa eva hīrakaḥ pacanīyaḥ || 6\n* thūthāviḍena taṃ hīrakaṃ sampiṣya pūrvokte rase śanaiḥ śanairjāraṇīyo hīrakaḥ |\n* ityannapathyahīrakajāraṇaṃ prathamam || v7\nkarṇebhyo mahiṣīnāṃ ca malā grāhyāḥ samagrakāḥ\ntaiśca sampattido hīrān jātyān saṃveṣṭayet sudhīḥ // Rsdhy_289*\nsūraṇakṣudrakandeṣu tat kṣiptvā vastramṛtsnayā\nveṣṭayitvā puṭaṃ deyaṃ bhūmau kurkuṭasaṃnibham // Rsdhy_290*\nvāraṃ vāraṃ śrutimalaiḥ sūraṇakṣudrakandakaiḥ\nvastramṛdbhirnavīnābhir dātavyāni puṭāni ca // Rsdhy_291*\nekaviṃśativāraiśca bhūmau kurkuṭakaiḥ puṭaiḥ\nvidhīyante sukhenaiva hīrāś cānnapathā budhaiḥ // Rsdhy_292*\nmahiṣīṇāṃ karṇamalān gṛhītvā jātyān hīrān veṣṭayitvā tair malaistato malaveṣṭitāṃstān sūraṇakṣudrakandeṣu chidrāṇi kṛtvā tatra ca kṣiptvā sarvataḥ karpaṭamṛttikayā liptvā bhūmau kurkuṭapuṭo dātavyaḥ || 1\ntataḥ punar hīrakaṃ gṛhītvā tathaiva mahiṣīkarṇamalair veṣṭayitvā sūraṇakṣudrakandamadhye kṣiptvā vastramṛttikayā sarvato liptvā bhūmau chāṇakaiḥ kurkuṭapuṭo deyaḥ || 2\nevaṃ punaḥ punarekaviṃśativārān mahiṣīkarṇamalena veṣṭayitvā sūraṇakṣudrakaṃ teṣu ca kṣiptvā bhūmau kurkuṭapuṭān dattvānnapathyahīrakāḥ sādhanīyāḥ || 3\niti hīrakānnapathyakaraṇo dvitīyo vidhiḥ || 4\nyā bhūmyā mardakī tasyā mṛdupattrāṇi vartayet\ntatpiṇḍyāntar vinikṣipya hīrakān kurugolakam // Rsdhy_294*\ntaṃ śarāvapuṭe kṣiptvā saṃdhikarpaṭamṛtsnayā\nveṣṭayitvā puṭo deyo bhūmau kurkuṭasaṃnibhaḥ // Rsdhy_294*\nnūtnair nūtnairmuhuḥ sarvaiś catuḥṣaṣṭipuṭāni ca\nkurkuṭānyeva deyāni hīrāścānnapathīkṛtāḥ // Rsdhy_295*\n* Komm. zum Rasādhyāya\nyā bhūmyā mardakī bhūmiphoḍī tasyāḥ pattrāṇi komalāni vartayitvā piṇḍīṃ ca kṛtvā madhye jātyahīrakān kṣiptvā golakān kṛtvā tān śarāvasampuṭamadhye muktvā saṃdhau karpaṭamṛttikāṃ ca dattvā bhūmau kurkuṭapuṭaṃ dātavyam || 1\ntataḥ punastathaiva bhūmyāmardakīpiṇḍīmadhye hīrān kṣiptvā golakān kṛtvā śarāvasampuṭe ca kṣiptvā karpaṭamṛttikāṃ ca saṃdhau dattvā bhūmau kurkuṭapuṭo deyaḥ || 2\nevaṃ navanavair bhūmyāmardakīpattrapiṇḍīgolakaiste hīrakā bhūmau catuḥṣaṣṭiṃ kurkuṭapuṭāni dattvānnapathāḥ kāryāḥ || 3\nayamarthaḥ || 4\nannavatpakvā bhavanti rase ca jīryante || 5\niti hīrakānnapathakaraṇe tṛtīyo vidhiḥ || 6\nagninā dahyate naiva bhajyate na hato ghanaiḥ\njale bruḍati naivāyaṃ duḥśakyo hi parīkṣitum // Rsdhy_296*\nlīlakaṃ hastayoḥ kṣiptvā hīrakānāṃ ca viṃśatiḥ\nhastābhyāṃ mardanīyāste na syur nistejasaśca ye // Rsdhy_297*\nyeṣvekā na bhavedrekhā te jātyā hīrakāḥ smṛtāḥ\nkarparaṃ pakvam ānīya gartāḥ kāryāstvanekaśaḥ // Rsdhy_298*\njātyahīrān kṣipetteṣu tatastu mṛtajīvibhiḥ\ndhmātvā dhmātvā śikhivarṇaṃ kāryaṃ tajjñaiśca karparam // Rsdhy_299*\nnṛmūtraṃ thauharaṃ dugdhaṃ tulyamekatra miśritam\ntābhyāṃ vidhyāpayed dhmātaṃ karparaṃ ca muhurmuhuḥ // Rsdhy_300*\nkarpareṣu navīneṣu gartānkṛtvātha hīrakān\ntāneva dhmāpayet kṣiptvā dhmātān miśreṇa chaṇṭayet // Rsdhy_301*\nyuktyānayā saptavāraṃ dhmātvā vidhyāpayenmuhuḥ\ntādṛśāḥ prathame dhmāne jāmbulāḥ syur dvitīyake // Rsdhy_302*


timestamp: tn

url: =sarabjeet singh mukti gautam and | pescups.ru\nsarabjeet singh mukti gautam and\nGautam Buddha With Lotus Wall Art Canvas Painting Posters Prints Modern Picture For Living Room Home Decor Artwork\nGautam Buddha Watercolor Painting Canvas Prints Living Room Home Decoration Modern Wall Art Oil Poster Picture\n... between Optimization and Market-Based Approaches to Multi-Robot Task Allocation, .... Taking Account of Preservation Technology, S. R. Singh and Swati Sharma ...... Neeta Pandey, Sajal K. Paul, Kashish Anand, and Kranti Ghosh Gautam ...... Using Sliding Window Algorithm, Piyush Kapoor and Sarabjeet Singh Bedi


url: =Pink Satin Silk Saree - Sarees Online Shopping – Natasha Couture\nEnamoring pink satin silk saree is decorated with resham work along the borders. Paired with a raw silk embroidered blouse which can be customized upto size 42. Please contact us to check if this can be made in a bigger size.


url: =Supreme Court permits Gujarat cops to file chargesheet against Hardik Patel in trial court - Firstpost\nSupreme Court permits Gujarat cops to file chargesheet against Hardik Patel in trial court\nIndia hidden Jan 05, 2016 20:09:26 IST\nNew Delhi: The Supreme Court on Tuesday allowed Gujarat police to file a charge sheet by Friday in a trial court in a criminal case lodged against quota stir leader Hardik Patel for allegedly instigating Patel community to kill policemen and adopt violent means to "wage war against Gujarat government".\n"It would be inappropriate to look into it. Let the charge sheet be filed in the trial court on or before January 8, 2016. A copy of the charge sheet would be provided to the counsel for the accused in the trial court," it said. The court fixed 14 January for further hearing the matter.\nUpdated Date: Jan 05, 2016 20:09 PM\nTags : #Gujarat Police #Hardik Patel #India #NewsTracker #Policemen #Quota Agitation #Reservation #Supreme Court


url: =Yash Narvekar & AKASA's Yaad Na Aana will strike a chord with those who have loved! | Radioandmusic.com\nNews | 16 Jun 2021 18:48 | By RnMTeam\nMUMBAI: Singer and music composer, Yash Narvekar and singer, performer, and youth icon, AKASA have regaled listeners with their soul-stirring breakup song - Yaad Na Aana. Released by Sony Music India, the collaboration of the artists has garnered tremendous love from the listeners and much to their delight its video is out now.\nSony Music India music Songs


url: =Shishyavruti Khata mate Students Na Zero balance no RBI letter. DATE:-01/09/2014 - SAHIL KOTHARI\nHome / ONLINE SCHOLARSHIP / PARIPATRA / Shishyavruti Khata mate Students Na Zero balance no RBI letter. DATE:-01/09/2014


url: =Gujarat Secondary and Higher Secondary Education Board (GSEB) shikshan sahayak Recruitment related latest important news report - Freshgujarat News:\nHome Latest Gujarat Secondary and Higher Secondary Education Board (GSEB) shikshan sahayak Recruitment related latest important news report\nFebruary 14, 2018 3 views\nGujarat Secondary and Higher Secondary Education Board (GSEB) shikshan sahayak Recruitment related latest important news reportGujarat Secondary Education Recruitment Board (GSERB) has published Shikshan Sahayak (Govt. Secondary / Higher Secondary) Recruitment 2018, Check below for more details.Like Tet,Tat,Htat,Police constable bharti, Gsssb Clerk, Talati, and other exams. in This blog You Can find Lots of Study Materials for All Competitive Exams Preaparation Like Tet,Tat,Htat,Gsssb Police Constable, Talati, junior clerk Exams This Education News Cutting From Gujarat Various Popular Newspaper Like Navgujarat Samay,Divya Bhaskar, Sandesh, Gujarat Samachar, Akila News And Many Other Newspaper. We are happy to inform we put Latest and trusted Educational news from trusted sources. so daily visit Shixan Sarita and stay connected with getting all type of news like Job, Result,CCC, Teachers related, All circulers, Admission, study material, GK,Question bank, and many moreGujarat Secondary and Higher Secondary Education Board (GSEB) shikshan sahayak Recruitment related latest important news report●Full details below given ⬇⬇>>Click here to read news report\nPrevious post Railway Recruitment Group D 62,907 Posts 2018\nNext post Airtel’s new recharge plan to hit Jio will cost just 93 rupees.


url: =Download Saral Rogopchar Aayurvedic Book Pdf. - Aapanu Gujarat :: An Official Website\nHome Aapnu Gujarat MaruGujarat.in Ojas Jobs Download Saral Rogopchar Aayurvedic Book Pdf.\nAapanu Gujarat 10:01:00 am Aapnu Gujarat, MaruGujarat.in, Ojas Jobs,\nDOWNLOAD SARAL ROGOPCHAR E-BOOK.\nBy Aapanu Gujarat - 10:01:00 am


url: =English to Gujarati Meaning of career - english-gujarati.com\nEnglish to Gujarati Meaning :: career\nEnglish to Gujarati Meaning : noun : કારકિર્દી Details : શીઘ્ર ગતિ કે વેગ, વ્યવસાય, ધંધાકીય પ્રવૃત્તિ, આજીવિકા મેળવવાની પદ્ધતિ, જિંદગીનો ઇતિહાસ\nCareer - કારકિર્દી Careered :: careered Careering :: careering Careerism :: careerism Careerist :: અભિલાષા\nShe doesn't have much in the way of CAREER prospects.\nEnglish to Gujarati Dictionary: career\nMeaning and definitions of career, translation in Gujarati language for career with similar and opposite words. Also find spoken pronunciation of career in Gujarati and in English language.\nWhat career means in Gujarati, career meaning in Gujarati, career definition, examples and pronunciation of career in Gujarati language.\nMonastery (આશ્રમ) :: The number of parishes and monasteries has grown substantially with the restoration of religious freedom Idealism (આદર્શવાદ) :: Its in our youth when idealism burns strongest Anglican (એંગ્લિકન) :: Episcopalian (એપીસ્કોપેલીયન) :: This is not unlike the situation of other Protestant churches including Methodists Presbyterians and Episcopalians to name a few


url: =STOIK PanoramaMaker screenshot. free demo.\nHome > Software > Graphics > Photo Editors > STOIK PanoramaMaker 2.1.1 > Screenshot\nWinrar zip decrypt password


url: =Chapter id: 7774\ndṛṣṭvā mama hatān putrān bahūn ekena saṃjaya / (1.2) Par.?\nbhīṣmo droṇaḥ kṛpaścaiva kim akurvata saṃyuge // (1.3) Par.?\nahanyahani me putrāḥ kṣayaṃ gacchanti saṃjaya / (2.1) Par.?\nmanye 'haṃ sarvathā sūta daivenopahatā bhṛśam // (2.2) Par.?\nyatra me tanayāḥ sarve jīyante na jayantyuta / (3.1) Par.?\nyatra bhīṣmasya droṇasya kṛpasya ca mahātmanaḥ // (3.2) Par.?\nsaumadatteśca vīrasya bhagadattasya cobhayoḥ / (4.1) Par.?\naśvatthāmnastathā tāta śūrāṇāṃ sumahātmanām // (4.2) Par.?\nanyeṣāṃ caiva vīrāṇāṃ madhyagāstanayā mama / (5.1) Par.?\nyad ahanyanta saṃgrāme kim anyad bhāgadheyataḥ // (5.2) Par.?\nna hi duryodhano mandaḥ purā proktam abudhyata / (6.1) Par.?\nvāryamāṇo mayā tāta bhīṣmeṇa vidureṇa ca // (6.2) Par.?\ngāndhāryā caiva durmedhāḥ satataṃ hitakāmyayā / (7.1) Par.?\nnāvabudhyat purā mohāt tasya prāptam idaṃ phalam // (7.2) Par.?\nyad bhīmasenaḥ samare putrānmama vicetasaḥ / (8.1) Par.?\nahanyahani saṃkruddho nayate yamasādanam // (8.2) Par.?\nidaṃ tat samanuprāptaṃ kṣattur vacanam uttamam / (9.2) Par.?\nna buddhavān asi vibho procyamānaṃ hitaṃ tadā // (9.3) Par.?\nnivāraya sutān dyūtāt pāṇḍavānmā druheti ca / (10.1) Par.?\nsuhṛdāṃ hitakāmānāṃ bruvatāṃ tat tad eva ca // (10.2) Par.?\nna śuśrūṣasi yad vākyaṃ martyaḥ pathyam ivauṣadham / (11.1) Par.?\ntad eva tvām anuprāptaṃ vacanaṃ sādhu bhāṣitam // (11.2) Par.?\nviduradroṇabhīṣmāṇāṃ tathānyeṣāṃ hitaiṣiṇām / (12.1) Par.?\nakṛtvā vacanaṃ pathyaṃ kṣayaṃ gacchanti kauravāḥ // (12.2) Par.?\ntad etat samatikrāntaṃ pūrvam eva viśāṃ pate / (13.1) Par.?\ntasmānme śṛṇu tattvena yathā yuddham avartata // (13.2) Par.?\nmadhyāhne sumahāraudraḥ saṃgrāmaḥ samapadyata / (14.1) Par.?\nlokakṣayakaro rājaṃstanme nigadataḥ śṛṇu // (14.2) Par.?\ntataḥ sarvāṇi sainyāni dharmaputrasya śāsanāt / (15.1) Par.?\nsaṃrabdhānyabhyadhāvanta bhīṣmam eva jighāṃsayā // (15.2) Par.?\ndhṛṣṭadyumnaḥ śikhaṇḍī ca sātyakiśca mahārathaḥ / (16.1) Par.?\nyuktānīkā mahārāja bhīṣmam eva samabhyayuḥ // (16.2) Par.?\narjuno draupadeyāśca cekitānaśca saṃyuge / (17.1) Par.?\nduryodhanasamādiṣṭān rājñaḥ sarvān samabhyayuḥ // (17.2) Par.?\nabhimanyustathā vīro haiḍimbaśca mahārathaḥ / (18.1) Par.?\nbhīmasenaśca saṃkruddhaste 'bhyadhāvanta kauravān // (18.2) Par.?\ntridhābhūtair avadhyanta pāṇḍavaiḥ kauravā yudhi / (19.1) Par.?\ntathaiva kaurave rājann avadhyanta pare raṇe // (19.2) Par.?\ndroṇastu rathināṃ śreṣṭhaḥ somakān sṛñjayaiḥ saha / (20.1) Par.?\nabhyadravata saṃkruddhaḥ preṣayiṣyan yamakṣayam // (20.2) Par.?\ntatrākrando mahān āsīt sṛñjayānāṃ mahātmanām / (21.1) Par.?\nvadhyatāṃ samare rājan bhāradvājena dhanvinā // (21.2) Par.?\ndroṇena nihatāstatra kṣatriyā bahavo raṇe / (22.1) Par.?\nviveṣṭantaḥ sma dṛśyante vyādhikliṣṭā narā iva // (22.2) Par.?\nkūjatāṃ krandatāṃ caiva stanatāṃ caiva saṃyuge / (23.1) Par.?\naniśaṃ śrūyate śabdaḥ kṣutkṛśānāṃ nṛṇām iva // (23.2) Par.?\ntathaiva kauraveyāṇāṃ bhīmaseno mahābalaḥ / (24.1) Par.?\ncakāra kadanaṃ ghoraṃ kruddhaḥ kāla ivāparaḥ // (24.2) Par.?\nvadhyatāṃ tatra sainyānām anyonyena mahāraṇe / (25.1) Par.?\nprāvartata nadī ghorā rudhiraughapravāhinī // (25.2) Par.?\nsa saṃgrāmo mahārāja ghorarūpo 'bhavanmahān / (26.1) Par.?\nkurūṇāṃ pāṇḍavānāṃ ca yamarāṣṭravivardhanaḥ // (26.2) Par.?\ntato bhīmo raṇe kruddho rabhasaśca viśeṣataḥ / (27.1) Par.?\ngajānīkaṃ samāsādya preṣayāmāsa mṛtyave // (27.2) Par.?\ntatra bhārata bhīmena nārācābhihatā gajāḥ / (28.1) Par.?\npetuḥ seduśca neduśca diśaśca paribabhramuḥ // (28.2) Par.?\nchinnahastā mahānāgāśchinnapādāśca māriṣa / (29.1) Par.?\nkrauñcavad vyanadan bhītāḥ pṛthivīm adhiśiśyire // (29.2) Par.?\nnakulaḥ sahadevaśca hayānīkam abhidrutau / (30.1) Par.?\nte hayāḥ kāñcanāpīḍā rukmabhāṇḍaparicchadāḥ / (30.2) Par.?\nvadhyamānā vyadṛśyanta śataśo 'tha sahasraśaḥ // (30.3) Par.?\npatadbhiśca hayai rājan samāstīryata medinī / (31.1) Par.?\nnirjihvaiśca śvasadbhiśca kūjadbhiśca gatāsubhiḥ / (31.2) Par.?\nhayair babhau naraśreṣṭha nānārūpadharair dharā // (31.3) Par.?\narjunena hataiḥ saṃkhye tathā bhārata vājibhiḥ / (32.1) Par.?\nprababhau vasudhā ghorā tatra tatra viśāṃ pate // (32.2) Par.?\nrathair bhagnair dhvajaiśchinnaiśchatraiśca sumahāprabhaiḥ / (33.1) Par.?\nhārair niṣkaiḥ sakeyūraiḥ śirobhiśca sakuṇḍalaiḥ // (33.2) Par.?\nuṣṇīṣair apaviddhaiśca patākābhiśca sarvaśaḥ / (34.1) Par.?\nanukarṣaiḥ śubhai rājan yoktraiścavyasuraśmibhiḥ / (34.2) Par.?\nsaṃchannā vasudhā bhāti vasante kusumair iva // (34.3) Par.?\nevam eṣa kṣayo vṛttaḥ pāṇḍūnām api bhārata / (35.1) Par.?\nkruddhe śāṃtanave bhīṣme droṇe ca rathasattame // (35.2) Par.?\naśvatthāmni kṛpe caiva tathaiva kṛtavarmaṇi / (36.1) Par.?\ntathetareṣu kruddheṣu tāvakānām api kṣayaḥ // (36.2) Par.?


url: =South actress in bridal saree ‹ Sexy actresses in bridal saree stills 8 — Hottest Indian Celebrities South actress in bridal saree ‹ Sexy actresses in bridal saree stills 8 — Hottest Indian Celebrities\nSexy actresses in bridal saree stills 8\nPhoto: 6 of 24 - Total views: 619\nMovie promotional photo shoot - Sexy actresses in bridal saree stills 8.\nSexy actresses in bridal saree stills mirchi picture, Sexy actresses in bridal saree stills gilma photo\nFor latest gossips about Sexy actresses in bridal saree stills 's working, please watch this page for news or this page for spicy stills.\nHow to download "Sexy actresses in bridal saree stills 8"\nRight click on the image (Sexy actresses in bridal saree stills 8).


url: =Pin code of Dabheri (401603), Thane, Maharashtra | Pin code India\nPin code of Dabheri (401603), Thane, Maharashtra\nPost Office NameDabhadDabhadiDabheriDadadeDahanuDahanu RoadDahanu TPSDahisarDahisar TarapurDahisar tymanorDahtsar TDalkhanDandekarwadiDandiDapchariDapoliDaraveDatiwareDawaleDehereDengachimetDhaniwariDhanoshiDhasaiDhasaiDhekaleDhundalwadiDighashiDiwaDoheDolharaDolkhambDombivaliDombivali I.A.DongriDongriDugadDungeDurvesDwarli\nDabheri (401603) Office Details:\nThe pin code of Dabheri, Thane, Maharashtra is 401603. The post office Dabheri is located in the district Thane, Maharashtra. The first two digit of pin code denotes 40, which is listed in Maharashtra.


url: =Rann Utsav in Gujarat,Rann Utsav Festival in Gujarat India,Gujarat Rann Utsav\nIndia Travel Guide >> States >> Gujarat >> Guide >> Festivals >> Rann Utsav\nCelebrated In: Rann Of Kachchh, Gujarat.\nOrganized By: TCGL.\nSHOWCASE OF KACHCHHI HANDICRAFTS:\nSAVOUR THE KACHCHHI ATTRACTIONS:\nTIME FOR FESTIVITY:


url: =Bohra TV Channel - Dawoodi Bohra Forum\nBohra TV Channel\nUnread post by Reporter » Fri Feb 15, 2019 10:28 am\nMafia Inc. is launching a TV channel -- propaganda is going into high gear now.\nThis is a WhatsApp forward. Not sure if it's fake news.\nBushra! Bushra! Bushra!\nAqa Moula Ye karam ane Ahsan farmavi ne India ane alam e Duniya ma khas muflish Momino mate T V Channel “Saifee Channel’ saru karwanu aelan kidhu che. Rajab ni pehli raat si aa channel saru thase. Aa channel fakt ITS card na Momino mate hase. Aa channel 7 days and 24 hrs chaluu rehse. Darek kalak e nawa program raju thase.\nNamaz na wakhat e live Aqa Moula ni Namaz telecast thase. Darek kalak e Aqa Moula no wasilo ne Doa mukwama aavse. Temaj 5-10 minutes mate purjosh ma’atam pan relay thase. Ghar na badha members aa Ma’atam ne Doa ma samel thai sake che. Harek 3 kalak e Momino ne Aqa Moula ni hazrat ma salam, najwa ne kadam bosy no idhhar karvo hoi te pan kari sakase. Aa badha Momin bhai baheno na nam ne phota pan TV par joi sakase. Salam, Kadam Bosy, Najwa, Vajebat ne Ziyafat ni rakam pan direct digital deposit si ada kari sakase. Salgirah, Sagai, Fateha, Shadi tatha bija function nI slide pan TV par muki sakase.\nAa Saifee Channel Idaratus Saifiyah Burhaniya, Mumbai si relay thase ne satellite na jariye Dubai, London, Karachi, Kenya, Cairo ane USA ma pan relay thaase. Channel nu subscription Pehli Rajab si saru thaase. Lavajam nu unit Rs 300 mahina thase Je bhai-bahen ne wadhu units levani ich-cha hoi te potanu naam jaldi si nothave. Temna naam pehla hapta ma phota sathe TV par mukase.\nBe char diwas ma darek Jumat ne aa babat ni jaan karwama aavse. Darek Jumat sabil bharta Momino ne internet par register karwa jaroori marg darsan aapse. Koi pan bhai subscription ni rakam koi ne pan aape nahi. Aa rakam fakt Paypal ke Paytime si digital account maj jama karwani rehse. Har ek Momin ne khass iltija che ke aaj pachi biji koi T V channel par account khola ve nahi ne biji channels joi pan nahe.\nAa bushra si Momino na dilo khusha-khush thai gay ache. Intejar ne ghariyo najik aawe tem Doa kari rahya che. Aqa Moula aa channel nu kiyare Iftitah kar e teni rah joi rahya che. Aqa Moula lahko waras aa’bado saad rahe ne Saifee Channel fale-fule tej Doa.\nRe: Bohra TV Channel\nUnread post by Mkenya » Sun Feb 17, 2019 1:52 pm\nThis is a master stroke if ever by Kothar. Reporters in saya kuraz and rida roaming all over the Bohra world and presenting 'aanko dekha haal', 'witness reports', etc. beamed 24/7 into Bohra households. I am sure it will have ads offering Bohri merchandise, kothar-sanctioed Ziarat tours, etc.\nUnread post by Biradar » Sun Feb 17, 2019 2:10 pm\nThis is a joke. Obviously, someone is just making fun at the expense of Bohris. Don't take it seriously.\nUnread post by momeenbhai » Mon Feb 18, 2019 5:47 am\nobviously its a joke especially the language used.\nsounds like some udaipuri has wrote it.


url: =Holy chit, Batm...\nHoly chit, Batman!!\nSTV up 55%+, nice pick, JB!!\nMake that 65%\nExcept the liar said he bought it at 2.90ish if I remember correctly.


url: =Sagar caste - Unionpedia, the concept map\n15 relations: Amreli, Anthropological Survey of India, Bhavnagar, Caste system in India, Gujarat, Gujarati language, Hindu, Jamnagar, Junagadh, Kathi Darbar, Maharashtra, Rajkot, Saurashtra (region), Suryavansha, Varna (Hinduism).\nNew!!: Sagar caste and Amreli · See more »\nNew!!: Sagar caste and Anthropological Survey of India · See more »\nNew!!: Sagar caste and Bhavnagar · See more »\nNew!!: Sagar caste and Caste system in India · See more »\nNew!!: Sagar caste and Gujarat · See more »\nNew!!: Sagar caste and Gujarati language · See more »\nNew!!: Sagar caste and Hindu · See more »\nNew!!: Sagar caste and Jamnagar · See more »\nNew!!: Sagar caste and Junagadh · See more »\nNew!!: Sagar caste and Kathi Darbar · See more »\nNew!!: Sagar caste and Maharashtra · See more »\nNew!!: Sagar caste and Rajkot · See more »\nNew!!: Sagar caste and Saurashtra (region) · See more »\nNew!!: Sagar caste and Suryavansha · See more »\nNew!!: Sagar caste and Varna (Hinduism) · See more »


url: =muffin - English to Gujarati Meaning of muffin - english-gujarati.com\nEnglish to Gujarati Meaning :: muffin\nEnglish to Gujarati Dictionary: muffin\nMeaning and definitions of muffin, translation in Gujarati language for muffin with similar and opposite words. Also find spoken pronunciation of muffin in Gujarati and in English language.\nWhat muffin means in Gujarati, muffin meaning in Gujarati, muffin definition, examples and pronunciation of muffin in Gujarati language.\nMacaw (લાલ રંગનો પોપટ) :: Parrots could even tell the difference between film of macaws and budgies Tomcat (ટોમકેટમાંથી) :: Officers caring for the black tomcat last night named him Bilbo Camel (ઊંટ) :: Mohair angora wool cashmere camel alpaca etc are all your allies against the wind and cold Iguana (પાટલા ઘો) :: We studied iguanas continuously from 19 December 20001 January 2001 during the 3weeklong mating season\nFaithful (વફાદાર) :: High in the Alps is a monument raised in honour of a faithful guide who perished while ascending a peak to rescue a stranded tourist Basement (ભોંયરું) :: They felt like the walls found in the basements of old buildings Vying (રસાકસીમાં) ::


url: =Gujarat Govt to file chargesheet against Hardik Patel by Jan 8\nGujarat Govt to file...\n5 Jan 2016 12:41 PM GMT\nThe Gujarat government today told the Supreme Court that a chargesheet will be filed against Patel quota agitation leader Hardik Patel booked on sedition charges.After the state government submitted that the chargesheet will be filed by January 8, the court posted the matter for further hearing on January 14.It is to be noted that on December 15 the court had issued notice to Gujarat...\nThe Gujarat government today told the Supreme Court that a chargesheet will be filed against Patel quota agitation leader Hardik Patel booked on sedition charges.\nAfter the state government submitted that the chargesheet will be filed by January 8, the court posted the matter for further hearing on January 14.\nIt is to be noted that on December 15 the court had issued notice to Gujarat government on a fresh petition filed by Patel against High Court order refusing to quash sedition charge against him for allegedly attacking places like police stations in the state.\nTagsAttorney General Mukul Rohatgi Hardik Patel Patel Quota Agitation Sedition Case Sedition Case against Hardik Patel Senior Advocate Kapil Sibal Supreme Court of India


url: =svedala thousand series crushers jaw crushers 39s crusher design awarded honorable mention in Fennia Prize 30 Jan 2014 jaw crusher ore crusher,. ; Svedala Jaw Crusher Spare Parts. cone crusher spare parts svedala arbra svedala thousand series crushers jaw crushers . Svedala jaw crusher spare parts mainly consists of svedala jaw plate. ; Used Svedala Jaw Crusher\nsvedala jaw crusher spare parts Our leading products have crushing equipment sand making equipment mobile crusher The products includes five series crusher sand making machine powder grinding mill mineral processing equipment and building materials Know . ponent of svedala crusher. Ponent of svedala crusher Jan 28 1986 183 The object of the invention is a cone crusher comprising a shaft\n>> Next:Alat Penghancur Plastik Menjadi Biji Plastik


url: =Download free Gujarati Hu Chhu ringtone for cellphone. Best classical mp3 tones to cell phones\nDownload free Gujarati Hu Chhu ringtones.\nGujarati Hu Chhu ringtone to your cellphone.\nHOMENEW RINGTONESTOP RINGTONESWALLPAPERSSITE MAPRSSSelect brandAcerAlcatelAndroidAppleAsusBlackBerryHTCHuaweiiPhoneLenovoLGMicromaxMicrosoftMotorolaNokiaOppoSamsungSonyZTESelectRingtones for cellphone » Classical » Gujarati Hu Chhu\nCsehtamasNavkarKrishna Flute 2014Vaana VaanaNamo Namo MusicFlute BansuriBlessedJeans LoveUnknown - I'm A TurkeyTelugu Music BitGujarati Hu Chhu ringtone to your cellphone\nGujarati Hu Chhu ringtones from category Classical ringtones and music. This ringtone Gujarati Hu Chhu is in .m4r and .mp3 format that allow you to set ringtone as phone call to any mobile phone or smartphone, whether it is: Nokia, Samsung, iPhone or Android OS phone. Before you download ringtones Gujarati Hu Chhu for the phone you have the opportunity pre-listening is in our view will allow you to know in advance how it will sound Gujarati Hu Chhu ringtone on your phone. Download ringtone to phone Gujarati Hu Chhu in several ways:\nDownload ringtone Gujarati Hu Chhuadvertisement:\nYou can download ringtone Gujarati Hu Chhu directly to your cellphone via QR-code which is placed bellow.\n8512345Added: 7-06-2016, 08:48Category/Genre: ClassicalDownloads: 360Type: .m4r and .mp3Size: 455 KbSupported phones: Nokia, iPhone, BlackBerry, Android OS, LG, Samsung, SonyEricsson and many others brands which can support .m4r and .mp3 as ringtoneadvertisement:Download ringtonesRelated ringtonesChhu-chhuDownloadEklo ChhuDownloadPappi chhu loDownloadJivu Chhu RasilaDownloadJivu chhu rasilaDownloadJivu Chhu RasilaDownloadGujarati - ubho thaDownloadGujaratiDownloadGujaratiDownloadNew GujaratiDownload\nDownload free to your cellphone Gujarati Hu Chhu ringtone. Classical ringtones and music for mobile phone


url: =Gujarati B.com. Matrimony in Saudi-arabia - Find lakhs of Gujarati Saudi-arabia B.com. Brides / Grooms - Bharatmatrimony.com\nGujarati B.com. Matrimony in Saudi-arabia\nGujarati B.com. Grooms in Saudi-arabia\nMHRM (Human Resource Management), Software Professional, ₹ 50 - 60 Lakhs, Saudi Arabia\nMBA, Human Resources Professional, ₹ 40 - 45 Lakhs, Saudi Arabia\nMBA, Business Owner / Entrepreneur, ₹ 7 - 8 Lakhs, Saudi Arabia


url: =sari dress | eBay\nRefine your search for sari dress\n21,922 results for sari dress\nSave sari dress to get email alerts and updates on your eBay Feed.\nUnfollow sari dress to stop getting updates on your eBay Feed.\nbeige cream Sari Saree with blouse size 38 indian bollywood wedding dress1ii\nneon Sari Saree with stitched blouse 38 size indian bollywood wedding dress2\ngolden Sari Saree with stitched blouse 38 size indian bollywood wedding dress2\nWomen Piech Fabric Georgette Material Saree-la274\nBOLLYWOOD BLACK DESIGNER LONG GOWN DRESS INDIAN WEDDING PARTY WEAR ETHNIC SARI\ndesigner bollywood long dress Mexi gown Indian wedding party Saree wear zari\nWomen Melti Color Kanchipuram Silk Saree D1082\nWomen New Style Raw Silk Saree (_Beige) V256\nsky lycra bordeSari Saree indian bollywood wedding dress1\nNew listing reddish lycra Saree sari indian wedding dress a4\nred pearl border Saree sari with floral blouse 38 indian bollywood dress2\nNew listing golden reddish lycra Saree sari indian wedding dress a4\nNew listing lycra saree sari with unstitched wedding dress3\nNew listing golden lycra Saree sari indian Bollywood wedding dress with blouse fabric a1\nNew listing golden lycra Saree sari indian Bollywood wedding dress with blouse fabric a4\nBollywood Designer Lehenga Party Wear Ethnic Anarkali Salwar Kameez Dress Saree\nNew listing ready to wear Saree sari indian Bollywood wedding dress with blouse size 36-40\nNew listing ready to wear Saree sari indian Bollywood wedding dress with blouse size 36-46\nNew listing ready to wear Saree sari indian Bollywood wedding dress with blouse size 36 38\nNew listing red Saree sari indian Bollywood wedding dress with unsttiched blouse\nBollywood Designer Party Wear Ethnic Net New Lehenga Choli Saree Wedding Dress\nClothing, Shoes, Accessories (21,044)\nWomen's Dresses (17,358)\nOther Women's Vintage Clothing (2,323)\nOther Women's Clothing (926)\nArt & Craft Supplies (860)


url: =Andhra Pradesh Grameena Vikas Bank Gujarathipeta IFSC Code Srikakulam - AP\nGujarathipeta IFSC Code Gujarathipeta\nIFSC Code and MICR Code for Andhra Pradesh Grameena Vikas Bank Gujarathipeta - Andhra Pradesh:\nGet IFSC and MICR code of Andhra Pradesh Grameena Vikas Bank Gujarathipeta branch in Srikakulam city or district, Andhra Pradesh state along with address and contact phone numbers.\n9490153753 ANDHRA PRADESH GRAMEENA VIKAS BANK GUJARATHIPETA BRANCH\nIFSC Code APGV0001143\nMICR Code 532806003\nAddress Gujarathipeta 1143,srikakulam Distpin 532 005\nPhone number 9490153753\nIFSC code: APGV0001143 and MICR code: 532806003; ANDHRA PRADESH GRAMEENA VIKAS BANK GUJARATHIPETA address : Gujarathipeta 1143,srikakulam Distpin 532 005, Srikakulam - Andhra Pradesh; Branch code is 001143, Contact Number: 9490153753, ANDHRA PRADESH GRAMEENA VIKAS BANK GUJARATHIPETA Timings: Monday to Friday: 10 AM to 4 PM, Saturday - 10 AM to 4 PM(Except 2nd and 4th Saturday).\nAndhra Pradesh Grameena Vikas Bank Gujarathipeta Srikakulam IFSC Code , Andhra Pradesh Grameena Vikas Bank Srikakulam Gujarathipeta IFSC Code , IFSC Code Andhra Pradesh Grameena Vikas Bank Gujarathipeta Srikakulam


url: =Tv9 Gujarat live news | The Gujarati Video Portal | Gujarati Natak | Gujarati Jokes | Gujarati Movies | Gujarati Bhajan - Part 10\nSafe Drive Programme: ‘Known’ but ‘Undisclosed’ facts of Ahmedabad Traffic Police Pt 2 – Tv9\nAhmedabad: An appreciated task of 'Safe Drive Programme' is taken by Ahmedabad Traffic Police but does this drive serve the purpose?; is still a big question mark because Police is being partial towards public...\nSaradha Scam: CBI questions former FM’s wife Nalini Chidambaram – Tv9 Gujarati\nNalini Chidamabaram, wife of former Finance Minister P Chidambaram, has been examined by CBI in connection with the alleged multi-crore Saradha chit fund scam.For more videos go to http://www.youtube.com/gujarattv9 L...\nSaradha Scam: Suspended Trinamool MP Kunal Ghosh allegedly attempts suicide in jail – Tv9 Gujarati\nSuspended Trinamool Congress MP and Saradha scam accused Kunal Ghosh allegedly tried to commit suicide by taking sleeping pills inside the Alipore Central Jail. Ghosh is lodged in the Presidency Jail. He had threatene...\nSena to send Anil Desai’s name for Cabinet only if BJP resolves Maharashtra issue – Tv9 Gujarati\nThe Bharatiya Janata Party's former ally Shiv Sena has set conditions for the former and said that it will send Anil Desai to the Union Cabinet only if the Maharashtra deadlock is resolved.Subscribe to Tv9 Gujarat...\nSo who is this ‘Godman Rampal’ after all? – Tv9 Gujarati\nBorn to a family of farmers in Sonepat district’s Thanana village on September 8, 1951, Rampal claims to be an incarnation of the 15th century mystic poet Kabir. He joined the Haryana government’s irrigation and publi...\nSonia, Rahul pay tribute to Indira Gandhi on 30th death anniversary – Tv9 Gujarati\nThe nation remembered former Prime Minister Indira Gandhi on her 30th death anniversary with Congress President Sonia Gandhi and Vice President Rahul Gandhi paid floral tributes at Shakti Sthal, the memorial of Indira...\nSwachchh Bharat Abhiyan: PM Narendra Modi wields ‘BROOM’ in Delhi – Tv9 Gujarati\nPrime Minister Narendra Modi wielded the broom to launch a nationwide campaign that aims to clean up India in five years. Modi chose the Valmiki colony in Delhi's heart; a place once home to Mahatma Gandhi; to do ...\nSwachchh Bharat: Ministers wields ‘Broom’ to promote ‘Cleanliness’ drive – Tv9 Gujarati\nMinisters took to wielding a broom to clean roads and offices as a part of 'Swachh Bharat Mission' announced by Prime Minister Narendra Modi.For more videos go to http://www.youtube.com/gujarattv9 Like us on ...


url: =Gujarat-Pandit Din Dayal Upadhyay Awas Yojana. (Housing Scheme)(SEBC) | National Government Services Portal\nGujarat-Pandit Din Dayal Upadhyay Awas Yojana. (Housing Scheme)(SEBC)